Lam tu Dengganna Marbarita—Ndang be Marsiajar Bibel\nBOASA RINGKOT: Angka halak na manjou goar ni Jahowa do na dipalua Debata. (Rom 10:13, 14) Alai ndang sude angka halak na marsiajar Bibel olo mangihuthon prinsip ni Jahowa. Tapangke ma denggan tingkinta laho mangurupi halak na olo muba jala palashon roha ni Jahowa. Jadi molo sasahalak nunga leleng marsiajar Bibel alai ndang dope mambahen hamajuon, boi ma tapaso marsiajar Bibel dohot ibana. Tumagon ma talului halak na asing, na ditogu-togu Jahowa tu organisasina. (Joh 6:44) Alai haduan, molo taida ibana nunga muba, jala patuduhon na tama do ibana “mandapot hangoluan saleleng ni lelengna”, boi ma taurupi muse ibana marsiajar Bibel.—Ul 13:48.\nPuji ma ibana ala olo marsiajar Bibel saleleng on.—1Tim 2:4\nPaboa ma mansai ringkot do mangulahon angka naung diparsiajari ibana.—Luk 6:46-49\nUlas hamu ma tudosan ni Jesus taringot panabur. Jala pangido hamu ma ibana asa mangarimangi aha do na mambahen ibana ndang boi maju dope.—Mat 13:18-23\nDenggan ma paboa tu ibana boasa dipaso hamu marsiajar Bibel dohot ibana\nPaboa ma tu ibana, ro do hamu sasahali laho patoguhon ibana. Jala molo nunga muba ibana, boi ma diuduti muse marsiajar Bibel\nTONTON MA VIDEONA, DUNG I ALUSI MA SUNGKUN-SUNGKUN ON:\nSian pangkataion ni nasida i, aha do na patuduhon molo parsiajar Bibel i ndang mambahen hamajuon?\nSongon dia parbarita i mangurupi parsiajar Bibelna asa mangantusi ringkot do mambahen hamubaon?\nSongon dia parbarita i paboahon molo haduan boi do diuduti muse marsiajar Bibel?\nAndorang so mambahen keputusan asa ndang be marsiajar Bibel dohot sasahalak, martangiang ma tu Jahowa. Tapingkirhon ma nunga sadia umurna, jala aha do keterbatasanna. Dung i, tapingkirhon ma sungkun-sungkun on.\nSai ditepati ibana do janjina laho marsiajar?\nPersiapan do ibana andorang so marsiajar?\nOlo do ibana ro tu parpunguan?\nOlo do ibana muba hombar tu prinsip ni Bibel?\nOlo do ibana paboahon angka naung diparsiajari ibana tu na asing?\nOlo do ibana manadingkon agama na so sintong?


08.59 Gereja Katolik Maria P.O.K.-Sidikalang No comments\n"Na mabiar do hamu hape, hamu parhaporseaon na metmet?" (Mat 8:26)\nGalumbang ni ngolu on, ima rupani i sitaonon, hapogoson nunga gabe bagian ni ngolunta di portibi on. Olo do sipata galumbang i ro tompu tu ngolunta, hape ra andorang so ro galumbang i, ngoluntai tung mansai sonang. Dos ma songon na dialami angka apostel i, tingki markapal nasida. Andorang so na masa i, nasida tung mansai sonang, marlasniroha mambegei pangajarion ni Jesus Kristus. Di bagasan las ni roha nasida laho mangihuthon Jesus, marparau tu sada inganan. Hape di tonga laut, tompu ma ro habahaba na balga na mambahen naeng manongnonga kapal ni nasida, jala gabe mabiar situtu ma nasida. alai dung di bagasan habiaron bolon nasida, laho ma nasida tu Jesus na dohot di parau i, mangido pangurupion sian Jesus asa unang saut manongnong nasida, jala diurupi Jesus ma nasida marhite na mamarenta galumbang ni tao i asa menak jala menan situtu ma tao i. Parngoluanta pe jotjot songon i, olo ro tompu parsoalan. Mahite panjahaon sadari on, gabe diajari ma hita ima, molo ro angka si songoni, sae naeng ma nian ro hita tu Jesus Kristus mangido panurupion sian Jesus asa unang manongnong hita di hamateon manang hadosaon. Porsea situtu hita, Jesus Tuhanta sai na manangihon angka alu-alunta tu Ibana, jala Ibana sae na mangulahon angka ulaon hahomion asa unang mago jala mate hita. Porsea do hita tu Jesus na boi mangurupi hita malua sian angka galumbang manang habahaba ni ngulonta on? Sai na ro do hita mangido pangurupion sian Jesus?


Ise do Punguan na Mangaradoti Organisasi Sitindangi Ni Jahowa? | FAQ\nJAHA DI BAGASAN HATA Afrikans Albania Amhara Arab Armenia Armenia (Barat) Azerbaijani Azerbaijani (Sirilik) Bashkir Basque Bassa (Kamerun) Batak (Toba) Bikol Bislama Bolanda Bosnia Boulou Bulgar Cebuano Chavacano Cheska Chichewa Chin (Hakha) Chitonga Chitumbuka Chol Cibemba Cina Kanton (Disederhanakan) Cina Kanton (Tradisional) Cina Mandarin (Disederhanakan) Cina Mandarin (Tradisional) Dangme Denmark Digor Esti Ewe Fante Faroese Farsi Fiji Ga Galicia Georgia Greenland Guarani Gun Hata ni na Ngungu di Amerika Hata ni na Ngungu di Brasil Heber Hiligaynon Iban Igbo Iloko Indonesia Inggris Islan Italia Jawa Jepang Jerman Jerman Rendah Kabiye Kabyle Kachin Karen (S'gaw) Katalan Kazak Khmer Kinyarwanda Kirghiz Kongo Korea Kreol Haiti Kroasia Latvi Lingala Lituavi Magyar Makedonia Malagasi Malayalam Malta Mam Maya Mazatec (Huautla) Melayu Mixe Mongol Myanmar Nahuatl (Guerrero) Nahuatl (Huasteca) Nahuatl (Puebla Utara) Nahuatl (Tengah) Ndebele (Zimbabwe) Nepali Ngabere Nias Norwegia Nzema Oromo Ossetia Pangasinan Pijin Pulopulo Solomon Polski Portugis Portugis (Portugal) Prancis Punjabi Quechua (Cuzco) Rarotongan Romani (Makedonia) Cyrillic Rumania Rundi Rusia Sepedi Serbia Serbia (Romawi) Setswana Shona Silozi Sinhala Slovak Sloven Spanyol Sunda Suomi Swahili Swedia Tagalog Tahiti Tajik Tarascan Tatar Telugu Tetun Dili Thai Tigrinya Tlapanec Tojolabal Tonga Totonac Tsonga Turki Turkmen Tzeltal Tzotzil Uighur (Sirilik) Ukraina Urdu Valencia Venda Vezo Vietnam Wallis Welsh Xhosa Yoruba Yunani Zapotec (Isthmus) Zulu\nPunguan na Mangaradoti Organisasi, i ma punguan sian pigapiga halak Kristen na togu partondionna. Nasida mangalehon tudutudu tu sude Sitindangi Ni Jahowa di liat portibi on. Adong dua tugas ni nasida na rumingkot:\nMangaradoti taringot paradehon tudutudu sian Bibel na adong di sijahaon, parpunguan, dohot singkola tu Sitindangi Ni Jahowa.—Lukas 12:42.\nMangaradoti ulaon ni Sitindangi Ni Jahowa di liat portibi on, umpamana taringot ulaon marbarita na uli jala taringot tudia angka sumbangan dipangke.\nPunguan na Mangaradoti Organisasi mangihuthon sitiruon sian ”angka apostel dohot angka pangituai” di Jerusalem di abad na parjolo, na mambahen angka haputusan na ringkot tu sude huria Kristen. (Ulaon ni Apostel 15:2) Songon angka apostel i, ndang anggota ni Punguan on na manguluhon organisasinami. Diboto nasida do sian Bibel molo Debata nunga mamillit Jesus Kristus gabe ulu ni huria Kristen.—1 Korint 11:3; Epesus 5:23.\nIse do anggota ni Punguan na Mangaradoti Organisasi on?\nSian bulan Januari 2018, anggota ni Punguan on, i ma Kenneth Cook, Jr., Samuel Herd, Geoffrey Jackson, Stephen Lett, Gerrit Lösch, Anthony Morris III, Mark Sanderson, dohot David Splane. Nasida mangulahon ulaonna di kantor pusat nami di Warwick, New York, AS.\nSongon dia do Punguan on mangulahon ulaonnasida?\nPunguan na Mangaradoti Organisasi nunga mambahen onom panitia laho mangaradoti pigapiga ulaon, jala ganup anggota mandapot tugas di sada panitia manang lobi.\nPanitia Koordinator: Na mangaradoti situasi molo adong parsoalan, molo adong mara, molo adong pangarupaon [penganiayaan] na diadopi angka Sitindangi alani haporseaon ni nasida, jala mangaradoti tingki adong na tompu masa tu Sitindangi Ni Jahowa.\nPanitia Personalia: Na mangaradoti pengaturan na dibahen tu anggota keluarga Betel.\nPanitia Penerbitan: Na mangaradoti taringot pabinsarhon dohot mangirim sijahaon na marojahan sian Bibel, pajongjongkon inganan parpunguan, kantor penerjemahan, dohot kantor cabang.\nPanitia Dinas: Na mangaradoti ulaon pasahathon ”barita na uli . . . taringot tu Harajaon.”—Mateus 24:14.\nPanitia Pengajaran: Na mangalehon tudutudu taringot paradehon bahan na marojahan sian Bibel na laho dipasahat di parpunguan, singkola, dohot program audio manang video.\nPanitia Penulisan: Na mangalehon tudutudu taringot paradehon bahan na marojahan sian Bibel na laho dipabinsar jala diparade di situs Web, dohot mangaradoti ulaon taringot penerjemahan.\nAsing ni i, Punguan na Mangaradoti Organisasi marrapot ganup minggu laho mangkatai taringot aha na dihaporluhon organisasi. Tingki marrapot nasida, dilului nasida do tudutudu sian Bibel jala mangihuthon panogunoguon ni Tondi Parbadia, asa boi nasida saroha dohot sapingkiran laho mambahen haputusan.—Ulaon ni Apostel 15:25.\nIse do na mangurupi Punguan na Mangaradoti Organisasi on?\nNasida halak Kristen na boi dihaporseai jala boi mangurupi panitia na dibahen Punguan on. (1 Korint 4:2) Adong do pengalaman dohot haboion ni nasida laho mangurupi sada panitia, jala dohot do nasida marrapot ganup minggu. Nang pe nasida ndang dohot mambahen haputusan, boi do nasida mangalehon pandapot dohot hatorangan na dihaporluhon, mangulahon haputusan naung dibahen panitia, jala mangaradoti hasil dohot hamajuan sian haputusan naung dibahen. Punguan on pe boi manuru nasida laho manjumpangi angka donganta di pigapiga negara manang pasahathon bagianna di acara pertemuan tahunan dohot wisuda Singkola Gilead.\nGOAR NI ANGKA NA MANGURUPI\nBibel paboahon boasa jala songon dia diuluhon halak Karisten na sintong.\nDi abad na parjolo, adong pigapiga sintua dohot apostel na marhobas gabe Punguan Na Manguluhon Orhanisasidi ruas ni huria Karisten. Boha do saonari on?\nDipaimbar Sitindangi Ni Jahowa do angka sintua dohot ruasna? Ise do na gabe parbarita na uli?


RUMAH FIRMAN: Jamita Lukas 15 : 11 - 24\nBangko ni sianggian\nSada bangko sian jolma na tinompa ni Debata ima ndang olo mahap rohana (puas), sai na hurang gok do tongtong di ngoluna. Dimulana i, sonang do jolma i manjalo na pinatupa dohot na niaturhon ni Debata, alai ro ma sibolis i manggoit roha ni jolma i, gabe manggunjal ma rohana. Gabe tubu ma pangarimangrimangion di rohana, molo boi do dos dohot Debata, boasa ndang niulahon. Ima sibonsiri umbahen na gabe memberontak jolma i tu Debata gabe madabu tu bagasan dosa.\nBangko ni jolma na parjolo i, sai turunhon do tongtong tu pinomparna mambahen jolma i ndang marna mahap rohana di ngolu on. Lalap sai hurangan, hurang gok jala hurang singkop. Nang pe nian nunga tung godang pasupasu ni Debata na jinalona, sai tongtong dope hurang gok jala hurang singkop. Ala ni ido, umbahen na sai loja marsiadu tongtong jolma i manjalahi di ngoluna, anggiat tung gok jala singkop nian, hape sai didusdus mangadu tu jolo, sai tong ndang mar na sahat jala ndang mar na singkop. Tangkas do i di soarahon di Poda ni Raja Samolo 27 : 20 [ Parbeguan dohot banua toru ndang olo mahap, mata ni jolma pe, ndang olo marmahapmahap. Jadi sian mulana pe, ndang na olo mahap anggo hajolmaon on, nang di sinamot, di pangkat, di jabatan, hamoraon dohot nang na asing. Tangkas do sisongon i di dok Parjamita 5 : 9 ] Manang ise na holong roha di perak, ndang olo marnamahap di perak, jala manang ise * na holong roha di hamoraon ndang tagamon gabe parsaulianna. Nang i hata oto do i. (Siapa mencintai uang tidak akan puas dengan uang, dan siapa mencintai kekayaan tidak akan puas dengan penghasilannya. Ini pun sia-sia.)\nPEMBERONTAKAN MENIMBULKAN PENDERITAAN\nSongon jolma na parjolo i, aut sugari sabam rohana manjalo jala mangoloi na niaturhon ni Debata, ndang dabuhonon ni Debata uhum tu ibana. Dang dohonon ni Debata “Ingkon hir hodokmu manganhon sipanganonmu............”. Molo tongtong ibana mian di Debata, diparade Debata do nasa na ringkot di ngoluna, gabe sonang ma ibana jala mangolu di adopan ni Debata. Alai ala ketidakpuasan, gabe tubu ma pemberontakan, jala laos ima na mamboan jolma i tu penderitaan saleleng ngoluna paima mulak ibana gabe tano. Pemberontakanna i ndang didasari oleh pemahaman dohot pengertian na jelas, alai semata-mata ala keinginan sesaat tanpa pemikiran yang mendalam. Didok rohana, asa boi ma saluhutna patupaonhu hombar tu lomo ni rohana, ndang adong perhitungan untung dohot rugina. Asa boi nian bebas mangihuthon lomona, dipangido anak sianggian i ma tohapna. Jala dung dijalo ibana tohapna i, songon dasor ni pemberontakan i, ndang ala ni kematangan berfikir dohot rencana naung denggan, pintor jalo do digadis ibana nasa na adong di ibana jala dipasuda hombar tu lomo ni rohana. Ndang adong perhitungan akan masa depan dohot angka na naeng siulahononhon tu joloan on, ala na manggohi rohana ima, nunga bebas au, boi ma guru dok ni rohana patupaonna, ai nunga ibana be mangarajai arta i.\nAkibat ni saluhutna ima “Penderitaan”. Pengambilan keputusan na so didasari perhitungan dan pertimbagan yang matang, akan mendatangkan penderitaan, apalagi molo na nionjar ni keinginan ingin bebas dan berkuasa sepenuhnya tanpa tahu arah dan tujuan dari kehidupan. Keputusan ala ni keinginan sesaat dohot ala ni keserakahan selalu marhapatean tu hasusaan. Ndang holan di portibi on, sahat do nang di banua ginjang sogot. Epesus 5 : 5 didokdo “Ai boto jala ingot hamu ma: Anggo di harajaon ni Kristus dohot Debata, ndang adong siteanon ni parmainan manang parhodar, manang parroha na ahut; ai sioloi na so Debata do i.”. Jadi penderitaan ala ni keinginan sesaat dohot keserakahan manongtong do i mamungka sian portibi on sahat tu harajaon ni Debata ai ndang partohap be angka sisongon i di Harajaon ni Debata.\nMULAK, MULAK MA HO\nKESALAHAN DIBALAS DENGAN PELUKAN\nAlai saluhut keangkuhan dohot pembenaran diri ni anak sianggian i, dihancurkan oleh pelukan dan ciuman sian amana i. Dung di haol jala di umma, ndang mampu be mungkap pamangan ni anak sianggian i laho mangido status tu amana i, kecuali holan pengakuan jala penyerahan diri. Holan on na ma na mampu didok ibana “Amang, na mardosa do ahu tu banua ginjang nang dompak ho; ndang tama be ahu goaron anakmu.” Ndang mampu be pamangan ni anak sianggian i laho mandok “Bahen ma ahu songon anak gajianmu sada”. Ndang mampu be anak sianggian i laho mangido posisi di tengah pelukan dan ciuman ni amana i. Saluhutna diruntuhkan jala saluhut dipasahat hibul tu ama i, aha na naeng pamasaonna tu anakhonna i. Di pelukan dan cium ni amana i, nunga berserah diri penuh be anakna i taringot tu nanaeng pamasaon tu ibana.\nPelukan dan ciuman na pinatupa ni amana i, umbagas sian kata maaf. Pelukan dan ciuman mempunyai kekuatan yang dasyat na boi menghancurkan keegoisan, kesombongan dohot ginjang ni roha. Pelukan dan ciuman menghancurkan bangko ni jolma i gabe sepenuhnya berserah tu Debata jala rade manjalo manang aha pe na naeng pamasaon ni Debata di ngoluna.\nDiposting oleh Pdt. Rudolf Sitorus di 10.09


Israel Tarbagi—Raja na Burju dohot Raja na Jahat | Isi ni Bibel\nRaja na Burju dohot Raja na Jahat\nTarbagi dua bangso Israel. Margantiganti do raja di Israel, jala torop sian nasida ndang marsihohot tu Jahowa. Ujungna, dilengsehon halak Babel ma Jerusalem\nSONGON surirang ni Jahowa, tarbagi dua bangso Israel. Si Rehabeam raja ni Israel na jungkat manggantihon si Salomo. Ujungna, ditadingkon sampulu marga ni Israel ma si Rehabeam dipajongjong ma harajaon Israel di utara. Alai, dua sian marga ni Israel gabe harajaon Juda di selatan, nasida ma na marsihohot tu raja Daud dohot pinomparna.\nHarajaon na tarbagi dua on, jotjot maralo ala raja nasida ndang mangoloi Jahowa. Jala raja ni Israel di utara manjujui bangsona manomba tu angka ganaganaan. Nang pe diida nasida huaso na pinatuduhon ni panurirang si Elia dohot si Elisa—na pahehehon halak na mate—alai, sai hajahaton do diula halak Israel di utara. Dipaloas Jahowa ma halak Assur mangalengsehon nasida.\nSaabad ma umleleng jongjong harajaon Juda sian Israel alai ujungna diuhum Jahowa do nasida. Adong do raja ni Juda na manangihon panurirang asa mulak mangoloi Jahowa. Songon raja Josia na manegai pamelean tu ganaganaan jala ditogihon bangsona mangoloi patik ni Jahowa, dung i dipadenggan bagas joro. Tingki dapot nasida buku Patik ni si Musa, marsitutu ma raja Josia paulihon panombaon na sintong tu Jahowa.\nAlai, ndang diihuthon anakna dohot pinomparna si Josia. Ro ma halak Babel manaluhon Juda jala marongrong ma Jerusalem dohot bagas joro. Pangisi ni Jerusalem na mangolu ditaban ma tu Babel. Songon surirang ni Jahowa, 70 taon ma lelengna nasida tartaban. Saleleng 70 taon i, tarulang ma Jerusalem dohot Juda, paima jumpang tingkina mulak muse nasida tu Jerusalem songon naung dijanjihon.\nAlai, ndang adong be raja di Jerusalem sian pinompar ni si Daud, sahat tu na ro Sipalua na dijanjihon, i ma Messias. Angka raja na mamarenta di Jerusalem patuduhon, ndang tolap jolma pajongjongkon pamarentaon na denggan. Holan harajaon ni Messias do na boi mambahen i. I do alana didok Jahowa tu raja na parpudi di Juda: ”Tanggali ma talitalim. . . . Alai ndang masa dope on saleleng so ro dope sahalak na Hupillit manguhumi kota i. Dung i pasahatonKu ma i tu ibana.”—Hesekiel 21:26, 27, Bibel Siganup Ari.\n—Dibuat sian 1 Rajaraja; 2 Rajaraja; 2 Kronika bindu 10 sahat tu 36; Jeremia 25:8-11.\nBoasa Israel tarbagi, jala aha do na masa tu harajaon na dua i?\nAha do na masa tu angka raja pinompar ni si Daud, jala boasa songon i?\nAha do na taparsiajari taringot Jahowa sian na masa tu si Jona? (Ida kotak.)\nTingki na tarbagi dua harajaon i, disuru Jahowa ma si Jona paboahon jala paingothon halak Ninive. Alai, lao do si Jona markapal tu inganan na asing. Di pardalanan adong halongangan na masa tu si Jona—disuru Jahowa dengke na balga mambondut si Jona. Di butuha ni dengke i, martangiang ma si Jona tu Jahowa, laos diutahon ma ibana tu darat.\nDiboto si Jona ma ingkon oloanna Debata. Laho ma ibana tu Ninive, ditangihon halak Ninive do ibana jala marhamubaon. Alai marungutungut ma si Jona ala sundat diuhum Debata halak Ninive. Jaha ma buku on, laho mangida songon dia Debata mambahen halongangan na paduahon, na mangajari si Jona asa marasi ni roha.\nSi Jona Marsiajar sian Hasalaanna\nBoi do diantusi hamu biar ni roha ni si Jona tingki dilehon tu ibana ulaon na borat? Pengalaman ni si Jona mangajarhon tu hita hasabaron dohot asi ni roha ni Jahowa.


Budianto Sianturi, Muara Nauli: Jamita Minggu 9 Februari 2014 Mateus 5:13-20 Sira Dohot Panondang\nJamita Minggu 9 Februari 2014 Mateus 5:13-20 Sira Dohot Panondang\nGABE SIRA DOHOT PANONDANG\nMateus 5 :13-20\nOleh : Pdt Sabar TP Siahaan STh,MBA\nBoasa adong ahu? Tu aha do ahu dison? I do na naeng alusan ni turpuk on. Molo didok Jesus: “Hamu do sira ni tano on, hamu do panondang ni portibi on”, marlapatan do i, sasintong ni sintongna, mangolu pe hita, ima asa mangolu tu halak na asing do. Kita hidup adalah untuk orang lain. Aku hidup bukanlah untuk aku semata, tetapi aku ada untuk orang lain.\nSira ima sada sipanganon na sederhana. Alai ndang marguna sira i tu dirina sandiri. Alai marguna situtu do ibana molo dilehon ibana dirina tu na asing, ima tu sipanganon, marguna ma ibana mangalehon dai na tabo molo pas ukuranna, jala marguna ma ibana mengawetkan, unang busuk sipanganon. Tu halak na marsahit, marguna ma sira i gabe ubat. Tu suansuanan, marguna sira i gabe pupuk.\nSongon i do nang palito. Molo ditutup i holan tu dirina, ndang marguna i. Alai molo diungkap ibana dirina tu na asing, disi ma ibana marguna situtu gabe panondang, patuduhon dalan, unang lilu manang tarrobung, huhut patuduhon angka na hurang denggan, gabe botoon paturehon.\nAla ni i, molo didok Jesus dison: “hamu do sira dohot panondang” na marsuru hita do i asa sude siihuthon Kristus olo mamake jala mangalehon ngoluna tu haporluan ni halak na asing. Hidup kita menjadi berarti bila kita mau memberikannya untuk orang lain. Ala ni i do, mansai luar biasa do ayat on, jamita ni Jesus di dolok on. On ma na digoari Golden Word, Sabda kencana, kata-kata emas.\nHamu angka dongan!\nMolo tapamanat panompaon ni Debata di angka jadijadianNa i, taida ma, sude do i marasingasing be. Boasa marasingasing i dibahen Debata? Ima asa sude na tinompa i SALING MEMBUTUHKAN, saling memberi dan saling menerima satu sama lain. Asa, sian i ma taida, ditompa Debata do hita ndada holan asa marguna tu dirinta, alai justru asa marguna tu halak na asing do. Molo marsaripe sahalak baoa dohot sahalak boruboru, hape marasing be do nasida, ima ma na mambahen nasida ingkon saling membutuhkan; si suami mangolu laho tu pardihutana, jala si isteri mangolu laho tu sinondukna. I do hasingkopon nasida.\nDilehon Jesus do diriNa gabe tiruan taringot tusi. Na ro do Jesus jala mamelehon diriNa ndada tu diriNa, ndada ala kepentinganNa, alai saluhutna i dipatupa Ibana holan ala ni jolma, demi kepentingan ni hita pardosa. Pola didok: Na ro do Ibana mangalehon hosaNa gabe tobus ni torop halak. Jesus ma na tutu situtu mangulahon nanidokNa, ima gabe Sira dohot gabe Panondang tu halak na asing.\nNuaeng, boha ma hita mangulahon i?\n1. Marguna do sira laho mengawetkan. Unang busuk ikan, jolo tasirai do. Sira berfungsi manjagahon habusuhon (mencegah kebusukan). On do tugas ni angka na porsea. Disuru Jesus hita tu portibi on manjaga asa unang busuk portibi on, ai nunga dibusuhi sibolis dohot dosa. Tarlobi portibinta nuaeng, na gok haulion, gok kemewahan, jala na modern on, alai nunga gok habusuhon. Pangalaho nunga lam lumlam, ala ni hajahaton na martimburak, tondi egoisme dohot individualisme nunga mangararati. Nunga torop jolma gabe drakula, mangonsop mudar ni donganna. Torop gabe pencabut nyawa, ai mansai mura nuaeng on masimatean. Angka pejabat mambuat jatah ni angka na pogos. Narkoba merajalela, songon i nang juji pe. Tung so hagoaran be ala ni lumlamna.\nRa pintor halak do salahononta molo masa angka i. Hape satingkosna, ndang songon i. Ai hajahaton na masa di masyarakat i ndang na ro boti i. Alai hajahaton na masa di masyarakat i ima parbue ni keluarga. Keluarga do masinna. Molo masa hajahaton di masyarakat, sian anggota keluarga do na patupa i. Ala ni i, sada tugas na ingkon ulaonta, ima manaburhon sira di tonga ni keluarga. Sira ni angka natoras ma na ingkon manjagahon asa unang busuk angka anakkonna. Angka anak na umbalga ma manaburhon sira unang busuk angka anggina. Ala ni i, amang, inang dohot sude hita, tung parade dirim gabe sira na denggan.\n2. Sira marguna mangalehon dai na tabo. Adong hata na mandok: Bagaikan sayur tanpa garam, na patuduhon, ndang mardai molo so adong sirana. Ganup mangan halak Batak di pesta sai didok do: “Baen sira na i….” Adong do muse dai sira. Ala ni i, molo didok Jesus: hamu do sira ni tano on, marlapatan do i, ingkon sude ma hita paturehon dirinta mangalehon dai na tabo tu dongan.\nHamu angka dongan! Ulina i ngolu on molo manang didia hita hundul pintor las roha ni jolma, aman dihilala, lambok jala sonang panghilalaanna; molo ro hita gabe dapotan gogo dohot semangat na imbaru angka dongan; angka naung galegale gabe dapotan gogo, angka naung patah semangat gabe marhiras ni roha, angka naung tungki hian gabe boi dirgak dungkon ro hita. Ulina i tahe ngolunta on, molo tung torop halak masihol di haroronta. I ma halak naung pature dirina gabe sira. Alai hansitna i ngolu on, molo ganup ro hita, pintor tahutan halak, manang muruk, manang gabe was-was. Manang gabe lomoan roha ni halak molo ndang ro hita.\nAla ni i tung tapingkiri ma, aha ma sibahenonta asa haroronta di jabu, di gareja, di parpunguan manang di dia pe, manang na di lambung ni sinondukmu, manang pardihutam, manang ianakkonmu sai pintor lomo jala las rohanasida.\nRa boi do marhite SENYUM. Ternyata, Bunda Teresa na terkenal i pe mandok: paboa senyum i boi do i gabe ubat na mansai denggan tu halak. Mardalan ma sahalak ina di dalan. Tung murhing, tungki, sai hira na ponjot rohana. Asal didalani do dalan i boti. Alai di tongan dalan, pajumpang ma ibana dohot sahalak sintua ina. Minar bohi ni sintua ina i, senyum na i mansai uli, mangalehon las ni roha dohot semangat. Disise sintua ina i ma inanta nangkin. Holan disise pintor marganti ma bohi ni inanta i, gabe dohot minar, rohana pe pintor las idaon. Boasa? Ima ala diida senyum ni sintua i. Ra senyum ni inanta di jabu boi mangambolongkon loja dohot boban na dokdok na di roha ni amanta sian karejona. Senyum ni ina di jabu boi mangalehon semangat belajar dohot karejo tu ianakkonna. Alai bohim na murhing i, apalagi soara na sai marbetebete i, boi do i manambai habusuhon.\nRa boi do hita gabe sira marhite hata na lambok, sapaan yang manis, dan sentuhan yang penuh kasih, na haruar sian roha parbagasan. Boi do i mambahen angka roha na mandele gabe margogo.\nHamu angka dongan! Tajaha ma jolo annon di jabu, 2 Raja-raja 2, 19 – 22. Di zaman ni panurirang Elisa, di huta Jeriko, huta na uli, alai aekna paet jala ason, jala sangat berbahaya, ai mambahen angka ina gabe keguguran (santabi). Aha ma dibahen panurirang i? Didok ibana: Buat hamu sada saoan (pinggan), jala bahen sira tusi. Dung i disaburhon panurirang i ma sira i tu aek i, gabe denggan ma aek i, jala tabo.\nHamu angka dongan ! Adong panurat mandok, songon i ma keadaan ni bangsonta nuaeng, Uli do nian negerinta on, alai gabe berbahaya, songon naung ginoaran nangkin. Alai didok panurat on, boasa boi masa angka i? Ndang boi salahononta halak.Alai didok ibana, masa angka i ala jotjot do hita halak Kristen gagal gabe sira. Boasa? Ala jotjot hita holan mangurus dirinta. Gagal hita gabe sira ala lemba hita, mabiar manurangi, mabiar paboahon hasintongan, mabiar menegor kesalahan ni bangso on. Hape asa boi hita gabe sira na marguna, ingkon haruar do hita jala borhat tu tongatonga ni masyarakat. Ala ni i, didok panurat i, ingkon jumolo dirinta tahobasi, tapature, taparade gabe sira na denggan, marusaho mendisplinkan diri asa totop mardalan di dalan hasintongan ni Debata. Dung i nangetnanget tasirai ma angka na humaliang hita.\n3. Panondang marguna patuduhon dalan, gabe malua halak sian parmaraan. Sai taboan do sulu, manang palito, manang senter, manang lampu molo mardalan hita, asa unang tartuktuk, unang tarrobung, unang tartombom. I ma guna ni panondang.\nMolo dijou Jesus hita asa gabe panondang, ingkon paradeonta ma dirinta boi mangurupi halak asa unang tarrobung, tartuktuk manang tartombon. Toropna i halak, tarlobi ianakkonta nuaeng na mamorluhon i. Ai mansai godang ditawarhon portibi on angka dalan, angka siulaon, na mansai menarik, jala gogo manait roha. Angka halak na so tangkas mamingkiri dohot mananda i, boi do pintor madabu, dung i tarjorat ma disi, laos mate disi. I ma angka narkoba, juji, pergaulan bebas, ngolu na ugal-ugalan, dohot na asing. Dison ma ganup hita ringkot gabe panondang, patuduhon dalan, asa diboto nasida, dia do dalan na tingkos, dia do dalan na sala. Pangajarion, pembekalan rohani, pembekalan budi pekerti dohot etika tu sundut na umposo, ima dalanta gabe panondang tu nasida.\n4. Panondang marguna patudu na sala. Molo golap, ndang botoon na kotor manang na ias. Alai holan masuk cahaya, panondang, pintor tarida ma nang abu/orbuk pe, gabe botoon ma paturehon/ paiashon.\nIma ulaonta molo dijou gabe panondang. Godang halak na so menyadari naung sala naniulana. Ai torop nuaeng di masyarakatta halak na mapitung, na so umboto angka dalan na sala nanidalananna. Gariada tahe godang do manghilala na jumago ibana sian halak na asing molo diula ibana na sala i. Disi ma ingkon patuduhononta dosana. Songon panurirang Natan napatudu dosa ni si Raja David ( tajaha di 2 Samuel 12) gabe ditanda si David ma dosana, dung i diboto manopoti. Molo olo hita gabe panondang na patudu hasalaan ni halak jala paingothon, godangna i halak na gabe mananda dosana jala na olo mulak tu Debata.\nHamu angka dongan! I ma gunana hita adong di portibi on. Marguna tu halak na asing.Molo ndang boi be songon i, tudos ma hita tu sira na hambar, siambolonghonon sambing, manang tu palito natinutupan ni ampang, na so marguna, na ingkon siambolongkonon nama. Hamu do sira dohot panondang ni portibi on. Amen.\nDiposting oleh Budianto Sianturi di 07.58\nJamita Minggu 23 Februari, Minggu Sexagesima\nJamita Minggu 9 Februari 2014 Mateus 5:13-20 Sira ...\nRefleksi Khotbah Matius 5:13-20 Garam dan Terang d...\nUmur Panjang ada di Tangan Kanan Nya


Jamita Evangelium di Minggu Okuli, 24 Maret 2019: Jesus do Batu Parsuhi (Psalmen 118: 22-29) Pelita Batak Online\nSabtu, 23 Maret 2019 10:33:00\nPdt Dr Robinson Butarbutar bersama istri\nOleh: Pdt. Dr. Robinson Butarbutar, Parsameanta STT HKBP (HP/WA 1812-62472015)\nDi hita ganup ruas ni punguan ni angka na porsea di Jesus Kristus mamungka sian abad na parjolo sahat tu nuaeng di abad pa-21-hon on, mansai sentral do isi ni Psalmen 118, tarlumobi ayat 22-29 on. Boasa? Ala sada ayat sian i, i ma ayat 22 i dihatahon Jesus Tuhanta i do tu angka Malim Bolon dohot angka Sintua ni Bangso Jahudi na so olo muba dung dipinsang panurirangionNa i nasida ala mambahen bagas Joro ni Debata na di Jerusalem ndang be bagas partangiangan, alai gabe liang ni pandobo (Mat 21: 11, 13.\nI do sada sibonsiri boasa ro Jesus sian Nasaret di Galilea tu Jerusalem di Judea laho paiashon bagas joro i.). Ndang hamubaon ni roha na pinatupa nasida. Baliksa gabe diparsoalhon nasida do huaso ni Jesus di na paias bagas joro i (Mat 21: 23-27). Ala ni i gabe diuduti Jesus ma koras maminsang nasida marhite umpama taringot tu dua dakdanak i (Mat 21: 23-27), mandok na gabe tu angka sijalo beo dohot boruboru na jahat do na bongot tu harajaon ni Debata i, ndang nasida be. Kumoras dope tahe hata pinsangpinsang ni Jesus tu nasida, ai didok Ibana marhite umpama sahalak namora na mamungka porlak anggur. Naposona dohot ianakkonna dibunu angka pangula ni porlak anggur i (Mat 21: 28-33). Marhite umpama i didok Jesus manguduti, na buaton ni Debata ma harajaon ni Debata sian angka malim bolon dohot sintua ni bangso i (Mat 21: 33-44).\nAla dirajumi Jesus na siala sogo ni roha nasida mida Jesus naeng pusaon nasida ma Jesus, jala tarida do i muse di na gabe dilului nasida dalan laho manangkup Ibana (Mat 21: 46), gabe dipatujolo Tuhanta Jesus ma mandok tu nasida marhite hata ni Psalmen 118: 22 i: "Ia batu na binolongkon ni angka pande bagas i apala i do gabe batu parsuhisuhi, pinamasa ni Tuhan i jala halongangan do i niida matanta" (Mat 21: 42). Tutu do, ndang leleng dung panghataionnasida di bagas joro i ditangkup do Jesus (Mat 26: 47-26), diboan tu jolo ni Sintua ni malim si Kayafas jala ditijuri disi (Mat 26: 57-68), didabu si Latus uhum tu Ibana (Mat 27: 1-26), siparsilangkon (Mat 27: 27-49), mate (Mat 27: 50-56), ditanom (Mat 27: 27-66), alai dung i hehe (Mat 28: 1-10). Jala marhite haheheonNa i ma gabe batu parsuhi Jesus sian abad parjolo sahat tu nuaeng. Songon i marimpola do Psalmen 118: 22 i di hita angka siihuthon ibana, gabe tahatindangkon do i mamungka sian tingki Padan Naimbaru (Ulaon 4: 11, Epesus 2: 20, nang 1 Pet 7: 7-8).\nMarhite na dihatahon Jesus Psalmen 118: 22 i tu angka Malim Bolon dohot angka Sintu ani Bangso Jahudi i uju i gabe mangulahi manindangi ma haporseaon ni parPsalmen i na sinurathonna di sandok Psalmen 118 i, i ma pos ni rohana di hagogoon ni Debata mangurupi ibana mangadopi angka jolma na manghosomi ibana, angka parbegu na manghaliangi ibana (Psalmen 118: 3-17). Songon i toguna pos ni rohaNa mida hagogoon ni Debata na mangondihon ibana i, pola didok: "Ndang tagamon mate ahu, sai na mangolu do ahu, asa hupajojor angka pambahenan ni Jahowa", ndang tu hamatean ibana dipasahat (Psal 118: 17-18). Hagogoon ni Debata mangondihon ibana maradophon angka musuna do na mambahen ibana mandok mauliate tu Debata di bona, di parsitongaan dohot di ujung ni Psalmen on (ay 1-2, 21 dohot ay 29), ai pardenggan basa do Ibana ro di salelengnilelengna do asi ni rohaNa.\nNdang adong na boi patupa na songon i, i ma mambahen batu naung binolongkon ni angka pande bagas, gabe batu parsuhi, na so adong be argana dohot gunana, naung diambolongkon, gabe batu parsuhi, ojahan ni bangunan na imbaru. I do na masa tu Jesus. Dipamate Ibana, diparsilangkon di duru ni kota i, di inganan partangkurahan. Alai apala hamamateNa i do na manesa dosa ni angka na porsea di Ibana. HaheheonNa i do gabe ojahan ni haporseaon ni angka siihuthon Ibana sian najolo sahat tu nuaeng jala tu tingki na ro. Halongangan sian Jahowa do i (Psalm 188: 23). Ari na di bagasanna dipatupa Jahowa halongangan i digoari do ari na jinadihon ni Jahowa, ari na uli, ari las ni roha, tama do marlas ni roha hita disi (Psal 118: 24-25).\nAri ni Jahowa na songon i tama do hamauliatehonon ni naung marnida dohot manghilalahonsa marhite na pasahathon angka pelean pesta. Disi ma patimbulon Debata (Psalm 118: 27-28). Asa, na boi do dohononta hinabagas ni haporseaon ni parPsalmen di hagogoon ni Debata tu angka na mangasahon Ibana, tu na marsigantung tu Ibana, ai tung dipamate angka jolma, halak sipelebegu pe ibana, na pos do rohaNa ndang tu hamatean ibana dipasahat, alai sai na mangolu do ibana. Gariada tung diambolongkon halak pe ibana songon batu naung diambolongkon, boi do ubaon ni Debata i tu na so tinagam, i ma tu hangoluan, gabe batu parsuhi.\nBoasa ma apala di Minggu Okuli on haporseaon ni parPsalemn 118: 1-29 tarlumobi 29: 22 on di na mangadopi angka na di humaliangna na manghosomi ibana (118:7), haporseaon ni Jesus Kristus (Mat 21: 42) dohot haporseaon ni angka siseanna dung manaek Ibana tu banua ginjang di na dioloi Ibana hataNa asa laho nasida tu liat portibion mamaritahon goarNa (Ulaon 4: 11, Epesus 2: 20, nang 1 Pet 7: 7-8) gabe jamita tu hita di tingkinta nuaeng? Di Minggu Okuli ditogutogu do hita asa songon na hinaporseaon ni parPsalm 25: 15, "Sai tong do mangaranap matangku tu Jahowa, ai Ibana do mangenet tothu sian jorgong?"\nParPsalmen dohot Tuhanta Jesus songon i nang angka siihuthon Ibana di tingki Padan Naimbaru nang dung i sahat tu abad pa-20-hon togu do pos ni rohanasida sude di Jahowa na tuk mangenet totnasida sian jorgong, gariada Tuhanta Jesus manghaposi diriNa na naeng posaon ni angka parhuaso na manulak Ibana bahenon ni Debata do gabe batu parsuhi, jala masa do i sahat tu nuaeng di tongatonga ni angka na manghaporseai Ibana, jala di tingki ajal ni hasiangan on sude tot do marsomba tu Ibana (Phil 2: 10-11).\nBeha do hita nuaeng halak Kristen Batak, di na mangadopi tantangan ni ngolu nataadopi di partingkianta nuaeng songon bangso Indonesia. Nunga leleng hita songon sada bangso na tartading ala ni angka na holan mamingkirhon dirina sandiri, sian tongatonganta sandiri dohot sian tongatonga ni angka bangso na balga, na gogo, na umpistar. Di na naeng mardalan maju bangsonta, marrongoman do angka na naeng mangotapi dalanta na denggan nuaeng. Di partingkian na songon i, denggan do hita halak Kristen Batak na manghaposi hagogoon ni Tuhanta di na manindangi di tongatonga ni bangsonta hita marhita angka ulaonta na denggan, asa torus ma matanta mangaranap tu Jahowa. Unang olo hita talu tu angka hagogoon na naeng manait hita dao sian hasintongan nang hatigoranNa.\nTauduti ma marhaposan tu Ibana di na tauduti membangun ngolu ni bangsonta on. Disi pe, di na taparade angka sundut naumposonta asa boi parsidohot rap dohot angka anak-anak bangsa membangun bangsonta, tauduti ma manosoi nasida asa mangaranap matanasida tu Jahowa na tuk mambahen batu naung diambolongkon angka pande bagas i gabe batu parsuhi. Nasojadi nasida manginsurut, bermental pengecut, alai bermental pemenang. Ingkon togu ma pos ni roha nasida na patupaon ni Debata do na denggan tu nasida songon angka anak dohot boru naung tinombusna mansai arga. Unang gabe manginsurut nasida sian haporseaon di Debata Sitolusada i. Unang gabe talu nasida tu angka debata ganaganaan binahen ni jolma, na dirimpu jolma boi mangurupi jolma i, dohot ma i angka parbinotoan teknologi na lam dihaposi jolma i. Unang ma hita madabu tu fobia artificial intelligence, i ma na mabiar mangadopi artificial intelligencei, manang tu utopi artificial intelligence. Alai hot ma mangaranap tu Jahowa.\nSongon huria ni Kristus Jesus di portibion hita, ndang jadi ruas nang pangula ni Huria Kristen Batak Protestan nang angka huria Batak na asing, dohot angka huria na di portibion pe tahe mabiar. Ingkon taingot haporseaon ni Jesus Kristus na togu i, na so mabiar patupahon ulaonNa manurirangi, i ma maminsang angka Malim Bolon dohot angka Sintua ni Bangso Jahudi uju i, songon i nang angka parhuaso na asing na adong di tongatonga ni parngoluanta, manang di dia pe hita maringan dohot mangula, ala nunga dipangke nasida bagasa joro ni Debata gabe bagas pandoboon, ndang be gabe bagas partangiangan. Ndang mabiar ibana diotapi marhite na manangkup Ibana dohot mamarsilangkon Ibana, ai dihaposi Ibana do hagogoon ni Debata songon na pinatuduhon ni parPsalmen i, na so manongos ibana tu hamatean, alai na tuk pangolu Ibana sian hamatean. Molo Tuhanta na taihuthon jala na tasomba i uju mangula ulaonNa di Palestina ndang mabiar mida angka parhuaso i, hita pe angka siihuthon Ibana unang mabiar hita mida angka huaso na pabiarbiarhon, dohot na mangotapi nang na marsangkap manegai angka ulaonta na uli mangoloi ton ani Tuhanta Jesus Kristus tu hita, di portibion nang di huria i.\nUnang ma tahalupahon angka panindangion ni angka na porsea di Bibel i, songon i nang angka panindangion ni naporsea i sian tingki tu tingki, sian sada inganan tu inganan na asing, jala bahat do sian tongatonga ni ruas ni hurianta naung marpanindangian na dos taringot tu hagogoon ni Debata paluahon angka na porsea di Ibana i, jala hinatogu ni angka na porsea i tongtong mangaranap tu Jahowa, tung be pe, manang apala di na taadopi na maol ni ganup ngolunta i. Haposan do IBANA.\nSada ulaon nabalga do papos roha ni ganup generasi Hakristenon na marningot, marsiajjar, dohot mangulahon haporseaon ni Tuhanta Jesus Kristus di Debata AmaNa na tuk pamonang Ibana sian tangan ni angka parhuaso di tingki mangula di portibion Ibana, na mamarsilangkon Ibana gabe idaon so marguna. Alai ingkon ulaon ni angka na porsea i do i di tingki on, ala lam tamba maju ni zaman on, lam tamba angka na naeng manait naporsea i sian haporseaon na togu di ulaon ni Debata pamonang angka na porsea di Ibana, dohot pamonang angka na tigor i.\nDenggan do sungkunhononta dirinta ganup marsadasada: Songon dia do nuaeng pos ni roha ni angka siihuthon Jesus di haporseaon na pinatuduhonNa i? Sotung maon nunga manginsurut hita sian haporseaon na songon i, meret tumogu tu haporseaon na mangaranap tu angka na asing na ro tu jolonta, isara haporseaon na sanga najolo tiniop ni angka ompunta sijolojolo tubu na so mananda Debata Sitolusada i, manang haporseaon namarlo tusi, isara tu angka dalan na so tigor laho mangalului na ringkot di ngolunta on? Nunga terbukti haporseaon ni parPsalmen, haporseaon ni Jesus, haporseaon ni angka naporsea di padan na imbaru nang di angka abad dung i sahat tu haporseaon ni angka ruas ni Huria Kristen Batak Protestan di 158 taon na salpu mamolos marragam partingkian di tongatonga ni bangsonta nang di portibi global-on. Beha do haporseaonta disi?\nDidongani Tuhanta ma hita di na mangarimangrimangi i sude, na tumua nang naumposo. Dipartondii Ibana ma hita mamareso dirinta be, dohot paimbaruhon dirinta di pos ni roha mida Ibana molo sanga gumale, manang gale, jala ndang disi be haporseaonta tu Debata na tuk pangoluhon na mate i, mambahen batu naung diambolongkon gabe batu parsuhi, songon naung masa di ngolu nang ulaon ni Jesus. Amen.(*)\nJamita Evangelium 22 Maret 2020 Minggu Letare, Marlas ni roha ma hamu "Las ni roha di bagasan Tuhan i" (Psalmen 69: 30-37)\nSian Parsameanta, STT-HKBP di PematangsiantarPdt Dr Robinson ButarbutarDi tingkion di sandok portibion, di tongatonga ni angka jolma na marTuhan dohot na so marTuhan, na manomba Debata nang angk


Dang Boi Marutang Bapa\nPosted by on Saturday, 19 May 2007 00:00\nTiruan nadenggan do pangalaho ni Aman Sorta di humaliang hutana, suang songon i do nang di angka pardonganonna, sai palilung nadenggan do godangan sian ibana. Lam tamba ma gok ni rohana dung adong muse anakna tinodohon ni boruna i, dibahen ma goar ni anakna i si Elon. Songon amangna i do nang pangalaho ni si Elon, ai nunga disuan amangna hian di ibana roha nadenggan dohot roha pintor di angka pangalaho dohot pambahenan.\nDung marumur si Elon 8 taon ringgas suruon ma ibana jala godang do manghalomohon ibana manghatai ala ni hamaloonna.\nBarita ni lampedang marsaor bulung bira, barita hadengganon ni pangalaho ni Aman Sorta nunga sahat ro didia. Laos i do umbahen ibana dipabangkit gabe guru huria di luatna i. Sude do antong mangolophon, ai nang pe so singkola di guru huria ibana ndang adong be nahurang dibereng angka partohap ni huria i di Aman Sorta so pabangkitonna gabe guru huria.\nManungkoli do pangalaho ni Nan Sorta, denggan do dabudabuna, sinur pinahanna, lu pangomoanna jala tedak do rohana manjangkon angka tamue ni Aman Sorta na ro tu bagasna i mangangkupi Aman Sorta manotas angka rumang ni angka parsaoran ni natorop lumobi mamingkiri naringkot tu huriana i.\nDi sada tingki ro do donganna sian huria na asing tu bagasna tongon ari Minggu. Nunga diontom roha ni nasida hian asa di huria ni Aman Sorta nasida marminggu. Ala nunga tar matas ari nasida na ro i, ndang sanga be Nan Sorta paradehon angkup ni sipanganon na jagar tu tamuena i. Dihusiphon ma tu Aman Sorta songon dia bahenonna unang songon na leas panjangkon ni nasida di tamuena i, alana holan gambas nama na adong di jabu.\nMarpingkir ma Aman Sorta di hadogason ni Nan Sorta pasangaphon tamuena i, di ingot ma donganna si Lukkas parlapo tuak na sai girgir mambahen tambul sian jagal lumobi molo ari Minggu. Alai dietong ma na hurang sihumisik di sipeopanna manuhor tanggotanggo na hombar tu angka tamuena i; Ah, naburju do si Lukkas, ninna rohana, ala nunga hea ibana marutang tu lapona i, ndang hea dipaurak ibana. Disuru ma anakna si Elon manjumpangi si Lukkas manjalo jagal alai umpudi pe hepengna ninna. Olo Bapa, ninna si Elon huhut marlojong dompak lapo ni si Lukkas i.\nDung sahat si Elon tu lapo i, manigor dipaboa ma sangkapna sinuru ni amangna manjalo jagal, alai parpudi pe hepengna, ninna. Hohom ma si Lukkas marningot apala nantoari pe dibahen aturan ndang boi be marutang di lapona i, agia muse adong langgananna topet di lapo i umbege hata ni si Elon i. Bah, molo oloan anon, on ma jejerna angka na asing gabe marutang, sega ma lapo on, ninna rohana dibagasan. Ujungna dodok ma tu si Elon : “Mulai nantoari ndang boi be marutang, da! Paboa ma tu Bapa”, ninna.\nHohom ma mulak si Elon tu jabuna, mabiar ibana muruk maon amangna ala so adong diboan tinonahonna i. Bah, ndang hea dope so saut pangidoan ni Bapa molo disuru au, hape sahali on gabe ndang boi saut pangidoanna huulahon, ninna rohana dibagasan.\nDung sahat ibana diharbangan ni jabu nasida, ndang barani ibana paboahon namasa i tu amangna, ujungna didapothon ma inangna di dapur. “Oma, ndang dilehon si Lukkas au marutang, muruk ma anon Bapa tu au”, ninna ibana huhut sai unduk ibana ala ni biarna. “Ah, ndang pola beha i anakku, pos ma roham, au pe paboahon namasa i tu amangmu, dungi nunga adong be dison hupasuman laho lompan ni tamuenta i”, ninna Nan Sorta paposhon roha ni si Elon anak hasianna i. Ujungna pos ma roha ni si Elon agan pe ndang barani dope ibana manjumpanghon amangna i.\nDung masuk parmingguon, hobas ma nasida sajabu tu gareja rap dohot tamuena i. Diboan Nan Sorta do anakna si Elon i, jala nunga dihasomalhon hian i, asa lam peam rohana umbege angka hata nabadia dirohana.\nDung jumpang turpuk parjamitaon, hehe ma Aman Sorta tu langgatan jala tongam do antong idaon. Dimulai ma antong marjamita, jala mamuhai jamitana i nunga diparade hian sian hata natarsurat di buku Nabadia i, didok ma: “Tarsongon poda di hita sadarion tabege ma sian\nsinurathon ni si Lukkas”, ninna. Diuduti ma muse tar songon na dipagogo saotik soarana: “Aha ma hata ni si Lukkas sadarion?”, ninna tarsongon na marpaima satongkin jala marpangondol. Tarsonggot ma si Elon, bah tong dope hape disungkun Bapa on, ninna rohana, ala ni ias ni rohana dohot hasomalanna manigor dialusi ma:\n“Dang boi marutang Bapa”…\nSIRINGKOT-RINGKOT | READ 3387x


10.35 Gereja Katolik Maria P.O.K.-Sidikalang No comments\nRabu 14 Juli 2009\nUju i ma didok Jesus hatana songon on: Hupuji Ho, Amang, Tuhan na manggomgomi banua ginjang dohot tano on, ala ditamondingkon Ho hata i sian jolo ni angka na pistar dohot na marroha, gabe dipapatar Ho i tu angka siondihononhon. ( Mat 11:25 )\nGinjang ni roha olo gabe mula ni hasesega. Alana ginjang ni roha I mambahen hita ndang olo mangakui jala manjalo haburjuon ni dongan, gariada olo gabe tahasogohon nasida. Ginjang ni roha olo gabe mambahen hita ndang olo manangihon jala marsiajar sian aha nanidok ni dongan. Alana ninna rohana, ibana do na ummalo, ibana ingkon gabe nomor sada. Alai unduk ni roha mambahen jolma I lam maju, Alana sai na olo do ibana manjalo jala mangulahon angka na denggan napinasahat ni dongan, jala angka dongan ipe sai na rade do mangurupi nasida.\nOn ma impola napinasahat ni Jesus tu hita sadari on marhite Barita Nauli. Songoni ma nian hita diadopan ni Debata. Roha na unduk di adopan ni Debata ima, na tongtong ndang holan mangasahon gogo dohot hamaloonna, alai sai tongtong do marpanghirimon di huaso dohot holong ni roha ni Debata.


Lirik Lagu Sikap Terbuni Eso Pandia Terbaik\nBerikut adalah Lirik Lagu Pikkiri Lely Tanjung .pikkiri nanget pikiiri manat ito unang unang hatahon tu au asi roham di au.Semoga Lirik dan Chord gitar yang kami rangkum disini dapat membantu anda bernyanyi sambil memetik gitar.\nLirik Lagu Pikkiri Lely Tanjung pikkiri nanget pikiiri manat ito unang unang hatahon tu au asi roham di au\nPikkiri Lely Tanjung\nLirik Lagu Pikkiri Lely Tanjung.pikkiri nanget pikiiri manat ito unang unang hatahon tu au asi roham di au\npikkiri nanget, pikiiri manat ito.\nunang sumolsol muse dipudi ito ho.\nna ponjot do au ito, na ponjot sona bolon.\nrimangi denggan, rimangi di rohami.\nmolo tarilu muse dipudi hancit do i.\nna pogos do au ito, na dangol do au ito.\nna sungkot do au tahe, na sungkot so natimbo.\nunang, unang hatahon tu au asi roham di au.\nmolo ingkot marsirang hita na dua.\nunang, unang husiphon tu au holong roham di au.\nmolo ikkon marsirang ala ni si dongan.\nmolo ikkon marsirang ala ni si dongan\nSelain Pikkiri Lely Tanjung dari penyanyi diatas, Anda juga dapat mencari yang lain:\nchord kunci gitar Lely Tanjung\npikkiri nanget pikiiri manat ito unang unang hatahon tu au asi roham di au\nLirik Lagu Hati Yang Tersakiti DMorgen Band Pop Indonesia Populer


MARTITI DO: 1 Musa 9 : 8 - 17\nPardenggan basa do Jahowa jala parholong ni roha\nDijolo ni turpuk on dipatorang do taringot tu haroro ni aek na sumar namangalengsehon angka namarhosa termasuk dohot jolma na so bongot tu parau ni si Noak. Ima dalan ni Debata manguhum nasa na marhosa, lumobi jolma ala pangalaosion nasida tu Debata.. Alani i didok ma di 1 Musa 6:6-7: Jadi disolsoli Jahowa ma rohana, ala tinompanai jolma di tano on, jala lungun rohana. Ripashononku ma sian tanoon jolma na Hutompa i, ro di pinahan dohot namanjirir, ro di pidong angka namartongatonga langit, ai nunga husolsoli bagingku ala na hutompai nasida. Nang pe disolsoli Jahowa rohaNa, ndang naeng gabe soadahononNa portibion rodi isina. Ingkon lam ganda do nasa na marhosa lumobi jolma laho mangingani tano on ima marhite si Noak na olo mangihon hataNa.\nTurpuk on ima bagian ni padan ni Debata tu si Noak dohot tu nasa na marhosa di tano on paboa sintong do hataNa naung nihatahonNa andorang so ro dope uhuman i. Dung marsik aek na sumar i sian tano i, jala dung ruar si Noak dohot sude pangisi ni parau i, naparjolo dipatupa ibana ima pasahathon pelean tu Debata marhite pelean situtungon. Lomo do roha ni Debata dipeleanna i, jala lomo do roha ni Debata tu si Noak. Alani didok Debata ma pahotongku ma padanhu tu hamu ro di pinomparmuna sogot. Pandohan on patuduhon inisiatif sian Debata sandiri. Parpadanan i ndada sian kesepakatan bersama kedua belah pihak (songon mambahen hubungan perjanjian) manang ndang si Noak na mamulai holan na manjalo parpadanan i do ibana. Namarlapatan do i, ia pandapot manang persetujuan ndang dipangido sian jolma i.\nMarhite parpadan i dipatuduhon do na holan Debata do na boi paimbaruhon portibion dohot nasa pangisina, holan alat sambing do ianggo jolma i di haimbaruon ni portibion. Dijamin Debata do hangoluan ni na di tano on songon na nidokna di 1 Musa 8:22 “saleleng adong tanoon ndang jadi mansohot saburon dohot gotilon, ari ngali dohot ari las, ari logo dohot rondo ni ari arian dohot borngin”. Dungkon ni i di pasupasu Debata ma si Noak, ditonahon asa sopar jala dilehon do nang sahala maradophon nasa na marhosa di portibion, alai laos tongtong do dipatikhon angka aturan na ingkon siulahononna.\nAlani i naeng tangkas songon dia do sangkap ni Debata tu jolma marhite si Noak. Naeng pita nian pangoloion ni jolma tu Debata jala ditadingkon angka pangalaosion dohot dosa sian ngoluna be. Sian na mamungka ro boaboa taringot tu aek na sumar, tangkas do dipatorang inisiatip ni Debata. Ndang si Noak nampuna inisiatip alai Debata sambing do. Debata do marsuru si Noak paulihon sada parau jala ditontuhon do ukuran ni parau i.\nDipatupa Debata do tanda ni padanNa, na tangkas boi idaon ni jolma dohot nasa namarhosa paboa naso uhumonNa be portibion marhite aek na sumar ima halibutongan na tarida di ombun. Halibutongan i, i ma tanda ni padan ni Debata dohot tano on (ay.13); tanda ni PadanNa dohot jolma nang dohot nasa namarhosa (ay.15); tu nasa namardaging di tano on (ay.16);. I do umbahen didok: “Jadi ingotonku ma padan na hubahen i tu hamu … Lapatanna, halibutongan i gabe tanda ni padanNa jala ia dung diida ro halibutongan i diingot ma padanNa tu jolma dohot tu portibion.\nNdada jolma naeng marningotsa alai Debata do. I do songon hataridaan ni hasintongan dohot parsitutuonNa mangalehon jaminan taringot tu kelangsungan ni ngolu di portibion nang angka na marpardomuan tusi, isarani pargantian musim. Ndang adong ayat ni turpuk on namandok asa dibereng si Noak dohot angka pinomparna tanda i, dungi gabe jaminonna ma na so ro be aek na sumar. Ndang adong campur tangan ni si Noak laho patupahon tanda i, Debata sambing do namambuat haputusan di diriNa jala dipabotohon tu-jolma asa dihaporseai.\nPeranan ni si Noak ima manghaporseai pambahenan ni Debata songon naung pinatuduhonna uju disuru Debata ibana paulihon sada parau hombar tu tona ni Debata jala pamasukhon tu bagasan parau angka binatang na marguru tu massamna. Ingkon tangkas si Noak dohot pinomparna porsea tu padan ni Debata.\nMarhite sian i gabe taida ma, ia turpuk on mansoarahon barita las ni roha na pinatupa ni Debata. Ndang si Noak mangido tanda, ndang ibana mambahen prakarsa, Debata sambing do ala ni holongNa. Marhite padan nabinahenNa tu si Noak dipatuduhon ma Debata mangalehon jaminan masa depan na denggan.\nv Barita taringot tu si Noak on gabe renungan na mansai arga do on di tingkinta saonari on. Ai torop do jolma na so parduli be tu patik dohot uhum ni Debata iam na sai tongtong madabu tu angka hajahaton dohot dosa. Nian godang do singot-singot di ngolu on na pinatuduhon ni Debata alai ndang hea pintor madabu pangharimasonNa. Alai unang lupa hita ndang hea marsombu-sombu Debata di hajahaton na binahen ni jolma. Cepat atau lambat Tuhan akan menunjukkan keadilanNya bagi kehidupan dunia ini.\nv Didok agendanta do :”Pargogo na so hatudosan jala parrimas, siluluhon dosa ni amaama tu pinomparna, rodi sundut patoluhon, rodi sundut paopathon pinompar ni angka na sogo roha di Ahu, alai asi do rohangku di angka na marriburibu, angka na marholong ni roha di Ahu, na so mangalaosi patikHi”. Sian pandohan i botoonta ma : Tongtong do mardalan uhum sian Debata sahat tu na marsundut-sundut alai laos mardalan do holong ni RohaNa. Alani i asa jaga jala jamot ngolunta. Ndang tarbahen jolma sai torus mangolu dibagasan dosana, ai adong do tingkina sasudena.\nv Unang hita sala, padan ni Debata na tu si Noak na tatean sahat tu tingki on ndang holan na marhahonaan tu haluaon tano on i, alai dohot do tu haluaon na saleleng ni lelengna na di bagasan dohot na marhitehite Tuhanta Jesus Kristus i. Ia diotapi jala dipasurut Debata pe rimasNa, dipalua jolma i sian panginona ni uhumNa, jala dipasiding portibi on sian kehancuran asa sahat do tu ari ni Kristus Jesus. Disi, pahimpuon ni Debata ma sandok hagogoonNa maralohon dosa i, jala usehononNa sandok rimasNa manguhumi pardosa i. Tu Kristus i do i diulahon, ai na gabe dosa do Ibana (pat.2 Kor.5:21) jala na gabe singkat ni saluhut pardosa dijadihon Debata. Nasa na porsea di Ibana malua do i jala mangolu saleleng ni lelengna. Amen\nDiposting oleh Butarbutar, Henry Pdt di 00.59\nJesaya 40 : 21 – 31\n2 Rajaraja 5 : 1 - 14


Andesta Trio Archives - Lirik Lagu Batak Andesta Trio Archives - Lirik Lagu Batak\nCategory: Andesta Trio\nlirik lagu na sundat simatua. dang alani namarsirang sian ho. manang ala paninggalhon mi di au. ito na hu solsoli. tona ni amang dainang mi ito. ikkon au didok helana. dang alani haulion mi ito. manag ala hamoraon hasian. umbaen tuho rohakku. burju ni amang dainang mi tu au. naso tarlupahon au. nantulang na suddat simatuakki. […]\nLirik Lagu Batak - October 9, 2020 - No comments - A , Andesta Trio\nlirik lagu diado bossirna. dia do bossirna hasian. na mambahen gabe haccit roham. tung paboama tu au. na solot dirohami ito dahasian. sotung laos marsak ho. jala marsahit ho holan ala ni au. molo tung nasala au tu ho. unang pola boan tu roham. nang sipata muruk au. posi nang hatakki tu ho nasai laon. […]


DANIEL PANE: Bahan Jamita 09 September 2012\nBahan Jamita 09 September 2012\nHaposi ma Jahowa jala unduk ma maradophon Jahowa\nJesaya 35: 4 – 7a\n“Didia do Jahowa uju di bagasan hagogotan, manang parsitaonan na mansai dokdok”? On ma na jotjot disungkun torop jolma uju dibagasan hagogotan manang parsitaonan na mansai dokdok ibana. Sian sungkunsungkun on dipataridahon do hagaleon ni jolma manang ndang tuk gogona di na dokdok i, asa pe dilului didia do Jahowa? Torop do angka jolma hinorhon ni sitaononna i gabe lilu tu huaso ni portibi on na manghorhon dirina holang sian Jahowa. On ma na jotjot masa di ganup jolma na sai olo dope molengoleng haporseaonna laho manghaporseai Jahowa, Debata na so hatudosan gogoNa dohot huasoNa.\nLaos alus ni i sungkunsungkun i ma turpuk jamita on. Diparsitaonon na mansai dokdok na diadopi halak Yehuda, inganan hapanurirangan ni Jesaya sai tongtong do mangula laho papatarhon ulaon haluaon. Parsitaonan na diadopi halak di turpuk on ima ala ni huaso sian panguaso na jahat na so mamparateatehon angka patut diparateateon, isarana na sopot so marama so marina, na mabalu, jala uhum pe nunga peol. Mansai parir do parngoluan ni torop jolma di hatiha i. Molo diida sangombas na masa i, songon na ditadinghon Jahowa do nasida, hape nasida bangso na pinillit Jahowa.\nMarhite hapanurirangon ni Jesaya, dipabotohon do ia Jahowa, Pargogo na so hatudosan I, sai tongtong do mangula mambahen ulaon haluaon. Songon lapatan goar ni Jesaya sandiri na marlapatan “Jahowa do na paluahon”. Marhite lapatan ni i, dipabotohon do Jahowa sai tongtong do mangula patupahon ulaon haluaon tu ganup jolma na naung dipillitna jala na pinarhamaolNa.\nBagabaga haluaon. Turpuk on ima barita bagabaga na mardomu tu haluaon ni halak Yehuda di ari sogot, dung jolo dibolus nasida ari paruhuman ni Debata marhite angka naung disuriranghon ni si Jesaya. Barita bagabaga haluaon I nungnga dimulai sian ayat 1, didok si Jesaya ma hata ni Debata: “dok hamu ma tu angka parroha na tahuton, pir ma tondimuna, unang ma hamu mabiar”. Marhite hata “pir ma tondimuna” jumolo diparade rohana, haporseaon dohot panghirimon ni bangso I laho mandapot haluon. Disangkapi Jahowa naeng jumolo pita roha, haporseaon, dohot panghirimon ni halak Yehuda. Hata “pir ma tondimuna”, na diuduti dohot hata “unang hamu mabiar”, na marlapatan naeng pos rohanasida; unang ganggu, unang lomos, ai na jelas do ro haluaon I jala Jahowa do na patupahon haluaon I, didok: Debatamuna I ro martubolhon dohot marmaloshon. Ro ma Ibana tongon paluahon hamu.\nHaluaon na sian Jahowa: ringkot do sungkunonta songon dia do rumang ni haluaon na naeng sipatupaon ni Jahowa. Didok do: “buhaonNa ma mata na mapitung; marbinege sipareon na nengel; marhajingjang ma halak na pangpang, mariaria dila ni na mangungu dohot na asing (ay. 5 – 6). Marhite sian pandohoan i naeng idaonta “haluaon’ i digombarhon marhite hamamalum ni sahit ni pardagingon manang hamumuba ni angka na hasang gabe na maraek. Na tinuju ni pandohan I ima adong ihotihot na mangarahuti mambahen jolma ndang malua, adong na mangarsahi roha, adong tihas, isara ni na mapitung, dung dibuha simalolongna boi ma ibana marnida, jala tading ma na holom. Laos songon I do haluaon I marnida ma mata ni partondion di haulion ni denggan basa ni Jahowa. Marbinege na pinggol ni na nengel, gabe tinggil ma sipareonna tumangihon hata ni Jahowa. Marhajingjang na pangpang patuduhon gok las ni roha, mariaria dila ni na ngugnug gbae marsoara na denggan nasida jala tingkos angka hata hinahataonnasida. Hatahononna ma angka hata na denggan. Hamubaon ni tano na hasang babe lao, bangkalbangkal gabe parmulaan, saluhutna i manudu tu pasupasu na naeng sipasahathon ni Jahowa.\nMarhite jamita on, taida hinauli ni haluaon na pinatupa Jahowa di ganup hajolmaon, tontu haluaon i, ndada holan tu halak Jehuda alai tu sude bangso na manghaposi Jahowa.\nHaluaon ni angka bangso dipatupa Jahowa marhite Tuhan Jesus. Nungga marpaumuati, dihalupahon manang disalpuhon angka hajahaton marhite Jesus Kristus.\nDi bagasan bagabaga haluaon i tarida do balga ni holong dohot asi ni roha ni Jahowa maradophon manisi. Horong dohot asi ni roha ni Jahowa on do na naneng sihamauliateonna.\nHaluao na sian Jahowa, naeng rajumanta ndang holan marumangkon haluaon pardagingon. Duahluaon I dilehon Jahowa ma sonang ni roha, laos songon I ihut do nang pasupasuNa. On do naeng sihangoluanta jala na tangkas sihirimonta tu tingki na naeng ro.\nDiposting oleh Daniel pane di 11.39


About – Pakkat-Siambaton\nSite ini dibuat sebagai suporting untuk http://www.pakkatnews.wordpress.com\nampuna ni par-pakkat do on dah.\nTetapi karena sekarang http://www.pakkatnews.wordpress.com sudah berganti menjadi http://www.pakkatnews.com, maka blog ini akhirnya dikelola sendiri.\nJangan lupa juga untuk berkunjung ke website komunitas Pakkat di http://www.pakkatnews.com\nHoras sian parhobas\nBerita sekitar perkembangan Kabupaten Humbahas\nai naadong do web ni pakkat?\nai dia do baru pe binoto\nHoras lae simanjuntak, nungga leleng adong web ni par-pakkat. tikki i di awalnya wordpress dope, ido asa hubaen web on sebagai pendukung web pakkat tikki di wordpress dope. alai numaeng nungga taganti be gabe http://www.pakkatnews.com nionma alamat webta nabaru. Disi do hita biasa marpungu-pungu, ro ma lae tusi. Sahali-sahali boi do tong tikkir hamu tu webku pribadi on. horasma.\njaullus (raja mullusullus) says:\nHoras lae Swandy Sihotang! Mauliate ma tadok tu Tuhan ala dipatubu do akka generasi nasian Pakkat lao mambangun media komunikasi kalangan sendiri di Par Pakkat. Bolo bai nian akkeh adong ganup hutatta sisongon on asa boi hita saling berkomunikasi. lumobi di hutatta na adong di kecamatan Pakkat. ittor binoto aha namasa di sude kecamatan Pakkat. Ondo seruakku tu hamu akka naupposo, alana hamu nunga malo mambaen/membangun web site. Asa baen hamu jolo parpunguan, nadi hadiri perwakilan ganup huta se kecamatan Pakkat, na berreputasi ahli dibidang IT. Bolo hubereng akka di web site, Siambaton, Tukka, Aek Riman, nungga adong. Boha akka huta na asing? nangpe domisili ni akka web site i di Jakarta\nManukkun majolo iba tu hamu. Molo adong kani barita sian pakkat dapot hamu, jala dibaen hamu di web site on, boha do kani keakuratanna/hasintonganna?\nra taboto do, kelemahan ni sada pesan molo mardalan secara metode laba-laba ikkon godang do biasna, sehingga maksud ni pesan bage kilit sian tujuanna. Molo adong di hitaan internet, mungkin bias na dikawatirkan akan semakin kessil. songon i majolo tanggaban ni iba, Jaullus, Horas GBU\nHoras amang, molo akka barita nasian Pakkat nataposting dison nang di http://www.pakkatnews.com, berarti berita i sian narasumber ta do i. Adong do piga-piga halak narasumberta di pakkat, sekalian ma narasumberta on na manjaga perpustakaan ta na di Pakkat i. Jadi naung tarlatih do halak on jala memang tabiayai do.\nsisibank hasugian says:\nta pabalga ma trus blog on,asa boi martarombo. be hita di son


“Tadi Mobil yang di Depan Saya yang Nabrak Mas”, Ninna Imana : #SeninBerbahasaDaerah3 oleh Kita/ - Kompasiana.com\n“Tadi Mobil yang di Depan Saya yang Nabrak Mas”, Ninna Imana : #SeninBerbahasaDaerah3\n29 Februari 2016 13:47 Diperbarui: 18 Juli 2016 09:45 14 0 0\n[caption caption="“Tadi mobil yang didepan saya yang nabrak Mas”, nina imana. (Gambar : Dok. Pribadi)"][/caption]\nHuting Mate Ditonga Dalan\nAle Dang Adong Naso Manolong\nMarboha behenon ma hita\nTu akka sude na masa on\nAdong mate huting di jolo ni mata\nTolong mamang holan parrohahonon?\nMinggu, 29 Februari 2016 tonga ari hurang lobi jam 13:00 WIB lewat ma ahu di sada dalan di Semarang. Sian na dao hu bereng, adong na peak ditonga dalan, margelloki. Lam jonok hu bereng sada huting naung marmudar sian simanjujung sahat tu ihur na. Pas hu bereng asih rohangku ale sambil hu gas ma katera. Dung hira-hira 100 meter lewat ahu. Ahu pingkiri ma, “Asi rohangku ale dang hu tolong”. Pintor hu putar balik ma. Hujonoki ma huting i laos hu parkir hon ma kareta. Pas hujonoki, lewat mobil laos didolos ma, dang margelloki be huting i.\nNaeng hu handit ma huting on ale mabiar ahu. “Sotung diharaton annon pas hu handit”, inna rohangku. Ahu bereng sekeliling dang adong hauhau. Ahu parrohahon ma muse huting on, dang bergerak be. Hu handit ma huting on tu pinggir dalan. Laos hu peangkon ma di lambung ni tempat sampah. Laos hu tinggalhon ma.\nMardalan ma ahu maninggalhon huting on sambil ma mereng tangan hu naung marmudar. Ahu anggo dang terasa manang bau manang aha. Dung mardalan hira-hira 5 meter, hu bereng ma muse tu pudi. “Annon paling busuk on laos dibolongkon jolma”, inna rohangku ma muse. Jadi hu lului ma palastik loas hu pamasuk ma tubagas. Ditingki hu pamasuk tu palastik on. Adong ma mobil na so, kaluar ma sada baoa manjonoki au.\n[caption caption="“Tolong bantuin Mas”. Laos diurupi ma ahu pamasukkon huting i tu bagas palastik. (Gambar : Dok Pribadi)"]\n“Tadi mobil yang didepan saya yang nabrak Mas”, nina imana.\n“Jadi ini putar balik gitu?”\n“Bah, sarupa”, inna rohangku.\nAhu pamasuk huting on tu palastik ale maol, “Tolong bantuin Mas”. Laos diurupi ma ahu pamasukkon huting i tu bagas palastik na birong. Aku pamasuk ma muse tu palastik na rata asa unang tanda di bereng jolma.\n“Ini pulang kemana Mas?”, disungkun ma ahu.\n“Tembalang Mas”, sambil ahu tinggalhon imana.\n“Suwun Nggeh Mas”, inna imana manutup.\n[caption caption="Dung sahat di jabu pintor hu hurak ma tano laho mananom huting on (Gambar : Dok Pribadi)"]\nAhu bereng ma amantai mulak parjolo. Sedangkan au manggas kareta on palan-palan. Dung sahat di jabu pintor hu hurak ma tano laho mananom huting on.\nDung simpul i holan sada do na gabe ponjot dipingkiranku. Boasa ma sering masa na songon on ale dipasombu?\nAha do didok rohanta\nTu cerita si ipe on\n13:12 WIB 29 Februari 2016\nMolo adong naeng disungkun manang adong na naeng sihataon baen ma komentar ditoru ateh.\nAnalisa "Kedai Kopi" tentang Terorisme hingga Pesan Khusus untuk Ustaz Somad\nUniknya Arca Naga di Situs Bale Kambang, Batang, Jawa Tengah\nTeror itu Musuh Semua Orang\nPrediksi "Asbun", Teringat Lagu Dangdut yang Satu Ini\nPuisi | Pagiku, Ayah\nKarya Tulis Kamu Dihargai Rendah Karena...


Si JANGGUAL III\nRabu, 03 Jun 2020 12:00 WIB | dilihat: 12850 kali\nPanggurit: M.Tansiswo Siagian.\n“Amangoiiiii…..mardisir huhilala hatamon. Ai ido sai dipingkirhon Ama Pardomuan na di Amerika an dohot anggina Tantara i……..agoi….Tuhan tangihon hatanami on” ninna Ompu Pardomuan\n“I do tingkosna Amongtua, mulak ma ahu tu huta pajongjong usaha. Olo ma nian Ompung halak si Pardomuan dohot anggina i sude, nang angka pomparan ni huta on mangalehon roha dohot pingkiranna pamaju huta on. Dohot ma muse Amongku si Mangasi paheba-hebahon i tu Pamarenta molo tarpillit ibana anggota dewan muse” ninna si Janggual .\n“Ai boasa dang bulus hian ho jongjong gabe anggota dewan unang apala amongmi. Ai nunga 5 taon hupaima so adong pingkiranna pamaju huta on. Alai ndang hinata tahe, holan na paulakhon harugianna tingki parkisingon na uju i do rohana, ai so margagan suda i na masaha i”ninna Ompu Pardomuan.\nTompu adong muse ro ama na poso. Dipahundul jonok tu Ompu Pardomuan.\n“Aha hian Ompung, ditonahon ho ahu na bodari”ninna manungkun Ompu Pardomuan.\n“Dok jolo tu asida asa dijomurhon jolo eme i saotik, nunga naeng suda poang boras laho dahanonku. Huhut muse, bodari di jolo jabu on sosialisasi si Mangasi anggiat tarpillit muse anggota dewan. Aha do dipatupa hamu didok si Mangasi…….Ehhhh ditanda ho do on anak ni si Mangasi?” ninna Ompu Pardomuan.\n“Bah tangkas do hutanda on Ompung. Tagan SMP rap sasingkola do hami alai di turongku dua taon” ninna Ama naposo i.\n“Si Manarsar. Alai tamba marbirong huida?” ninna si Janggual jongjong manjalang si Manarsar.\n“Muba mokmokmu antong dung mangoli. Nunga sada nak ni on. Ai di hutaon do ibana PNS guru SD dohot pahompu boru i, holan tammat ibana sian Siantar pintor lulus muse ibana PNS. Jala so sanga mangulon pintor mangoli do muse ibana”ninna Ompu Pardomuan.\nDang pola leleng si Manarsar di jabu i ala ingkon laho do ibana mangajar, jala ingkon sangahononna annon patontu jolma laho manjomur eme ni dok ni Ompu Pardomuan i. Nian bangkol do roha ni si Manarsar mamintor manadingkon si Janggual, alai ala ulaonna gabe morot ma ibana dung marjanji nasida pajumpang bodari.\nMarganjang ma muse nonang ni si Janggual dohot Ompu Pardomuan. Taringot tu na so adong agia aha na saleleng on di bahen si Mangasi tu huta. Taringot tu tahi ni si Janggual laho tu huta pajongjong usaha. Taringot tu na naeng mansalon muse si Mangasi mulak.\n“Boha boi do haposan si Mangasi amongmon? Nian na saleleng on dang pola si insahan roha ni on. Alai dung dewan ma ibana, laos so musmus be huida parsaoranna di huta on. Unang do ala naung dilehon ibana hepeng asa dipillit halak na uju i gabe hira naung sae utangna dung hundul ibana dewan”ninna Ompu Pardomuan.\nHohom si Janggual. Nangkin nunga nian didok ibana na laho ibana di jolo manangging amongna i manang manarat amongna i sian karosi dewanna i molo so olo patupa hamajuon tu huta nasida i. Dihatindangkon si Janggual ingkon ibana di jolo muruk tu amongna molo dung hundul haduan alai ndang dibahen na denggan pamaju huta nasida i.\nManat do Ompu Pardomuan. Dang ansung songon i rohana laho mangidohon tu na sahuta i asa mamillit si Mangasi jala na so tupa manjalo togu-togu ro. Biar rohana so tung gabe tos roha ni dongan hutana i, molo gabe mandao so mangingot padan muse haduan si Mangasi. Ai nunga somal songon i molo anggota dewan. Molo tingki kompanye muba burjuna, marapipurun hatana. Tompu panise, tompu hira apala pamili hata dohot burjuna. Alai sanjurap do i, holan tingki kompanye do i. Holan tarpillit ibana, kassa ni mobilna pe so he diungkap molo toho mamolus marsilaosan dohot tinandana. Nunga angir be tano di anggo, lalap sai dompak ginjangnama dibereng so ditailihon ise mamillit ibana gabe lambok hundulanna.\nDipungka si Janggual muse hatana taringot tu sangkapna laho mulak tu huta jala dung mangoli. Jala ingkon tading di huta ni ompungna i do ibana ndang olo di jabu ni amongna. Disi ma ibana rohana pajongjong usahana.\n“Aut sura roham Ompung sada roha ni pomparan ni ompunta mangangkupi huta on, sasaringgit be pe i ganup bulan nda nunga pola bahenon ni huta on i laho padenggan ngoluna dohot pamaju ianakhoon ni huta on?” ninna si Janggual.\nDialsip Ompu Pardomuan sigaretna. Habang angan-anganna tingki dilehon anakhonna na tolu i songon bohal mamungka koperasi di huta. Alai holan dua taon do i mardalan. Sirngom do sude hepeng i so binoto maup manang tu dia. Marsidalian be do jolma na marsali i so manggarar sinalina, ujungna laos mintop ma i so sanga hehe. Dungkon ni ndang olo be anakhonna i mangalehon molo hata hepeng tu huta. Asing ma molo adong parsingkola naung tammat, molo boi diangkupi nasida mandiori ulaonna sai diangkupi do i. Alai molo manektekhon hepeng ndada olo be i, alana gabe bonsir parbadaan do di huta i ala margulut ise jumolo mamangke.\n“Ingot Humisar. Si Maradona, si Frengky, si Ronaldo, si Jhon Travolta nama adong di huta on. Dung i si Lady Diana, si Bernaditte, si Julietta. Songon i nama angka goar nuaeng di huta on. Holan mambahen goar si Haposan pe dang adong be, lamu ma na laho boi gabe haposan. So adong be jolma haposan di huta” ninna Ompu Pardomuan songon na marsak.\nHohom si Janggual. Patohohu pandok ni Amongtuana i. Nunga maol na gabe laho haposan di huta, dang dapot be na boi papos roha dohot si haporseaan. Nunga maradu mangait tu ngadol jala pajolo dirina molo dung dompak mammon i. Dang maila be dihata manang dibursikhon deba pangalahona, nunga sude mata hepengon jala situntun lomo ni rohana be. Dos ni roha, satahi, marsiurupan manang pajolo dongan nunga maol dapot songon i di huta nuaeng on. So tontu be rohana mangasi dongan mangangkupi, holan mamingkirhon dirinama ditahi laos songon dia pe rumangna. Ndada tubu be mudar na mangkuling tung tu hombar jabu pe.\n“Ia holan marsiadapari pe nunga lam mago nuaeng, so adong piga be songon i” diuduti Ompu Pardomuan hatana.\n“Alai pos do rohangku ingkon na boi dope muse mangolu roha na marsitungkolan, ala huhilala mangkuling dope mudar na saompu di hita. Mangolu dope biarta molo tu sahala ni ompunta na parjolo i. Asal ma manat mandalanton, olo angka parhobas i pajolo angka donganna jala tingkos diuhum parmudaron i huhut hot di aturan naung ditontuhon. Jala buhaan ma i sian na etek Ompung, sian piga-piga halak na boi pasada roha. Ho ompung annon gabe paniroi jala mamereng ise ma parrohaonna na talup tu ulaon songon i” ninna si Janggual.\n“Maol do “ ninna Ompu Pardomuan. Nian di rohana na manguji si Janggual do manang na hibul do rohana.\n“Santabi Ompung. Molo tung so olo ho ompung mangangkupi ahu, alai holan mulak ahu ingkon do buhaanku patupahon i. Jala molo boi do hundul among on, ingkon hugogo asa dohot ibana mangangkupi huta on”ninna si Janggual.\nTarsonggot Ompu Pardomuan gogo ni rohani si Janggual mandok maringkon. Tompu tamba balga rohana marnida si Janggual. Dang hea dope jumpangna sada dolidoli songon pingkiran ni si Janggual na gomos laho padalanhon na di pingkiranna, alai sai maradu lomosna do jumolo dang porsea tu diri dohot pingkiranna.\n“Ianggo laho holan hundul gabe dewan do amongmu si Mangasi, nda ura do i? Holan mardalan ahu, hutopot sadasada ganup jabu na dua lumban on, huelek asa mamillit amongmu dang tung pamaluon nasida ahu. Holan on, tutu do hatami??? Jala boi do haposan amongmu si Mangasi? Toho do ho tu huta mulak dung mangoli? Andigan ho mangoli?” ninna Ompu Pardomuan songon na minar bohina huhut manatap tajom dompak si Janggual. (marudut - BATAKBERCERITA)\nRabu, 23 Jun 2020 12:00 WIB\nRabu, 17 Jun 2019 12:00 WIB\nRabu, 01 Jun 2019 12:00 WIB\nRabu, 22 Jun 2021 01:46 WIB\nRabu, 22 Jun 2021 01:24 WIB\nRabu, 21 Jun 2021 08:14 WIB\nRabu, 21 Jun 2021 08:09 WIB\nRabu, 21 Jun 2021 07:59 WIB


JAHA DIBAGASAN HATA Adhola Afrikans Albania Amhara Arab Armenia Aymara Azerbaijani Azerbaijani (Sirilik) Batak (Toba) Bengali Bolanda Bulgar Cebuano Cheska Chichewa Chitonga Chitumbuka Chiyao Chokwe Chol Cibemba Cina Mandarin (Disederhanakan) Cina Mandarin (Tradisional) Cinyanja Citonga (Malawi) Dangme Dansk Efik Esti Ewe Farsi Fiji Ga Garifuna Georgia Greenland Guarani Gujarati Gun Heber Hiligaynon Hindi Hmong (White) Iban Igbo Iloko Indonesia Inggris Italia Japang Jerman Kannada Karen (S'gaw) Katalan Kazak Khmer Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kisi Kisonge Kongo Korea Kreol Haiti Krio Kroat Lamba Latvi Lhukonzo Lingala Lituavi Luganda Lunda Luo Luvale Magyar Makedonia Malagasi Malayalam Malta Mam Mambwe-Lungu Marati Maya Mazatec (Huautla) Melayu Mongol Moore Myanmar Nahuatl (Huasteca) Ndebele (Zimbabwe) Ngabere Norsk Nyaneka Nzema Oromo Ossetia Otetela Papiamento (Aruba) Papiamento (Curaçao) Polski Portugis Prancis Punjabi Quechua (Bolivia) Quichua (Imbabura) Rumania Rundi Runyankore Rusia Sango Sepedi Serb Serb (Romawi) Sesotho (Lesotho) Setswana Shona Sidama Silozi Sinhala Slovak Sloven Spanyol Sranantongo Suomi Swahili Swahili (Kongo) Swensk Tagalog Tamil Tatar Telugu Thai Tigrinya Tlapanec Tojolabal Tok Pisin Totonac Tshiluba Tsonga Turki Tuvalu Twi Tzotzil Ukraina Umbundu Urdu Vietnam Waray-Waray Wayuunaiki Xhosa Yoruba Yunani Zande Zapotec (Isthmus) Zulu\n”Tingki laho ahu manuhor sipanganon holan roti do na adong—i pe 10.000 hali lompit argana sian na somal! Marsogotna i, ndang adong be sipanganon laho situhoron di toko i.”—Paul, Zimbabwe.\n”Ditogihon tunggani dolingku ma ahu mangkatai. Didok ma hatana, tadingkononna nama hami. Songon dia do ahu boi manaon pambahenanna i? Songon dia ma angka gellengkon?”—Janet, Amerika Serikat.\n”Tingki lam dao soara ni sirene i, martabuni jala manungkap ma ahu di lante dung i pultak ma bom roket. Marjomjom dungkon i, mangkitir dope tanganku.”—Alona, Israel.\nHita mangolu di tingki gok arsak ni roha, na digoari ”angka ari hasusaan.” (2 Timoteus 3:1) Godang na tumpur alani krisis di parhepengon, keluarga na sursar, porang, sahit na posi, dohot mara na ro sian tano on manang na binahen ni jolma. Ndang dope arsak na ro sian dirinta sandiri, ’Songon dia do molo adong kanker di dagingku?’ ’Songon dia ma haduan portibi on dung magodang angka pahompungku?’\nMarlaba do sipata arsak ni roha. Somalna, olo do hita marsak andorang so ujian, laho mangkatai di loloan, manang tingki wawancara laho karejo. Jala molo mabiar hita marsahit manang hona mara, gabe taramoti ma dirinta asa unang hona. Alai, parohon sahit do molo malobihu arsak ni rohanta. Ndang leleng dope, disulingkiti ma adong lobi sian 68.000 halak na mate holan alani arsak ni roha. Nunga didok Jesus hian, ”Ise hamu marhuaso pagandahon ariarina nanggo saasta ganjangna, anggo tung sian pangkolsohon ni rohana?” Sasintongna ndang tamba ariarinta molo sai holsoan rohanta. Alani i ma didok Jesus: ”Unang holsohon hamu.” (Mateus 6:25, 27) Alai songon dia do boi taulahon on?\nTapangke ma bisuk na sian Debata, tapatogu ma haporseaonta dohot pangkirimonta tu bagabaga ni Debata taringot ari na naeng ro. Nang pe ndang taadopi dope situasi na borat on saonari, olo do taadopi on di ari na naeng ro. Taida ma angka aha na mangurupi si Paul, si Janet dohot si Alona mangadopi arsak ni roha.


Posted 17-02-2019 23:57 » Team Tobatabo\nFoto Caption: Acara Pasahatton Ulos sian Tulang\nTulisan ini menjelaskan peran Tulang ni Pangoli atau Hula-Hula ni Paranak dalam adat ulaon unjuk atau pernikahan masyarakat Batak Toba. Penjelasan dijabarkan dalam versi bahasa Batak Toba.\nDi hamu parboruonnami, Raja…….. (di dok margana), nunga sada hami sian horong ni hula-hula dohot tulangmu. “Molo hata sian hami, denggan do huida hami angka pangidoan-muna dohot dongan parhundulnami jala tangkas do hu paihut-ihut hami hamu di pangkataion muna namar sipaolo-oloan dibagas dame na marhula-marboru.\nSomalna do molo Parboru sai na naeng do pangidoonna godang sinamot ni boruna, jala hamu pe antong ingkon ingot do hamu di hata namandok “Namandanggurhon tu dolok do molo basa namarhula-hula” jadi olat ni na tarbahen hamu pasangaphon hula-hulamu ba bahenon mu do antong.\nSuang songoni nang di hamu dongan parhundul nami (didok marga ni parboru) asa tong ingot hita di hata ni natua-tua namandok :\nDikutip dari Sitorus Dori\nIni Alasannya Mengapa Orang Batak Sangat Dilarang Keras Bercerai


ASAL-USUL INGKON MANGALLANG HORBO GOK DI TANO TAMBUN DOHOT TUGU NI SI BURSOK BOLON\nDi sada tingki adongma parsalisian di tano Tambun, ima sada pomparan ni Samosir Ruma Sidari Tumpak Bolon maradophon marga Gultom sian Siriaon hinorhonni utang naso targarar. Ditahi rohani Gultom ma naeng manutung huta Tambun Tonga-tonga (Ingananni Tugu saonari). Di na sahat hata i tu opputta na di Tambun Tonga-tonga marbulusnirohama nasida na laho manutung hutana sandiri daripada ditutung Gultom. Dipapungu nasida ma durame dohot sampilpil humaliang jabu na adong di Tambun Tonga-tonga. Asa molo ro Gultom naeng mamorang nasida laos tutungonna ma huta i.\nUju papungu durame i par Tambun Tonga-tonga, mamolus ma sada natua-tua parhapistaran namargoar Guru Mandailing. Disukkunma aha do na masa di huta i. Dung dipaboa oppu ta tu Guru Mandailing, gabe didok Guru Mandailing ma tu omputa, “Buat ma jolo sada manuk mira asa huida songon dia nanaeng masa adopanmu di parporangan mu on!”\nDung dibuat oppu ta sada manuk mira sialtong, dungi marmanuk diampang manasida manukkun tumulajadi, dipasahatma tu Guru Mandailing, gabe didok ma songon on, “Ia hata-hata ni manuk mu on, ondo; ia goar ni manuk mu on ima manuk si Jarangjangjoang, lapatan gabe hauma dang binaboan sae utang dang binahonan, jala pandohanna monang do ho diparporangan mu on. Alai on do, dung monang ho diparporanganmu on, ingkon patupaonmuna do partangiangan jala mangallang horbo gok do hamu saoppu jala pasangap hula-hulamu asa gok hamoraon, gok hagabeon, gok hasangapon, jala gok hapistaron di hamu, nang pinomparmuna!”\nOn ma sada ulpuhan na masa uju i jala manjadi do songon nanidokni Guru Mandailing i, ima namonang do oppu ta di parporanganna maralohon Gultom. Alai nang pe naung monang na sida di parporangan i, ndang boi dope sada roha nasida di bona pasogit patupahon partangiangan na mangallang horbo gok i, sahat rodi taon 1990-an nang pe ganup taon i ditaringoti sian sundut tu sundut pomparanni oppu ta.\nDi sada tingki ro ma sahalak natua-tua (na so tarboto manangna ise goarna dohot sian dia haroroanna) mandapothon Ama Gelmok Samosir (Op. Tiffanny) na laho pasahathon tona ni Oppu ta si Bursok Bolon (goar sihaetehetehonni Oppu ta Tumpak Bolon), na mandok, “Papunguma pomparanni si Bursok Bolon (Tumpak Bolon) asa patupa hamu na mangallang horbo gok!” Jadi dialusi Ama Gelmok ma, “Ndang tarpapungu ahu i” Dung i didok natua-tua i ma tu Ama Gelmok, “Papunguma hudongani pe ho, i do didok oppu muna i. Ndang hatinggalan ho pasingkolahon anakhonmu ia diulahon ho i”.\nDitariashon Ama Gelmok ma hata i tu saluhut pangisi ni Tambun dohot tu marga boru. Dipatupa ma rapot di Tambun Tonga-tongan, jala denggan do mardalan rapot i. Keputusanni rapot i, disuruma laho paboahon barita i tu pangaranto pomparanni oppu ta.\nDitogihon Ama Gelmok ma donganna Ama Friska Samosir laho manjalahi pangaranto tu Cinta Damai, Tanah Gambus dohot Medan. Borhat ma nasida sian bona pasogit margogoihon Rp.10.000.- biaya pardalanan dohot mangan nasida.\nDi naborhat Ama Gelmok dohot Ama Friska manopot pangaranto (tu Cinta Damai, Gambus dohot Medan), di pardalanan pajumpa ma nasida dohot sahalak sian pomparanni oppu ta ima Ama Thomson Samosir sian Banban di kapal Onan Runggu - Ajibata. Dibaritahon nasida ma sangkap ni pardalannan nasida i na laho manjumpangi pangaranto pomparanni oppu ta Tumpak Bolon. Las ma roha ni Ama Thomson laos digarari ma ongkos dohot mangannasida. Lasma roha nasida dung sahat di Ajibata jala makkataima nasida nadua marsipadohan ngasauton sakkaptaon. Tulus ma pardalanan nasida sahat tu Medan margogohon hepeng Rp. 10.000.- i.\nDung sahat Ama Gelmok dohot Ama Friska di Cinta Damai dohot tu Gombus, dipaboa nasida ma sangkap haroroni nasida, laos ditolopi par Cinta Damai dohot par Gombus ma sangkap i jala lasma rohani pomparanni oppu ta na adong di Cinta Damai dohot Gombus.\nDung i borhat ma muse Ama Gelmok dohot Ama Friska tu Medan tu bagas ni Op. Diva Samosir di Mandala. Dipaboa nasida masangkap haroroni nasida ima na naeng patupa partangiangan mangallang horbo gok naung tung leleng dipaima-ima. Las ma rohani Op. Diva umbege barita i, laos ditogihon ma nasida tu bagasni Dr. M. Samosir/br. Harahap. Dipasahat ma hata i, ima sangkap ni pomparanni oppu ta tu Dr. M. Samosir. Las situtuma rohani Dr. M. Samosir mambege sangkap dohot sude rencana ni pomparanni oppu ta ima nanaeng mambahen partangiangan mangallang horbo gok.\nDisukhun Op. Diva ma amang Dr. M. Samosir, sadia ma na tarbahenni amang Dr. M Samosir manumpahi ulaon i. Gabe dihatahon amang Dr.M. Samosir ma ½ Juta ma. Suang songon ima muse dipangido nasida (Op. Diva, Ama Gelmok dohot Ama Friska) ma tu inang Br. Harahap sadia natarbahensa.... dipatupa nasida ma muse ½ Juta. Las situtuma rohani nasida umbege panumpahion ni amang Dr. M. Samosir dohot inang Br. Harahap. Pos situtu ma roha nasida naingkon saut ulaon i ala 1 ½ Juta do argani sada horbo di tikki i. “Molo na ½ Juta nari sian hami pe i” ninna Op. Diva Samosir, jala molo hurang ba margugu pe parbona pasogit.\nMulakma Ama Gelmok dohot Ama Friska tu bona pasogit. Dipatuma ma rapot di Tambun jala dipaboama parbueni pardalanan nasida i tu parbona pasogit. Dipapungu parbona pasogitma gugu nasida marhite boras/harbue.\nDi ari na uli di bulan na denggan dipatupa ma partangiangan mangallang horbo gok. Dung sidung mangallang horbo gok silimahae, maretong ma panitia manghitung biaya nasuda hape adongdo sisa hepengi gabe dibaen mai kas ni parsaadaanni ompputta. Dungi lam martamba tamba ma hepengi ditanganni amang dokter M. Samosir. Dung godang hepengi dipatupa amang dokter M. Samosir ma rapot gabe disangkapi rohani pomparanni oppu ta si Bursok Bolon ma mambahe sada tanda ima Tugu, songon partanda ma i jala parningotan di pomparan sundut rodi sundut. ---- dipadomuma muse tu pembentukan panitia....dohot udutna---\nDipatupa amang Dr. M. Samosir ma sihumisikna (Rp......Juta-----mohon dilengkapi) patujoloni pajongjong tugu i.\n(.........ditorushon ma muse tu napajongjong tugu rodi sahat tu ulang tahun terakhir jala sahat tu napajongjong tugu na mangolu.........)\n-----------Sada nari pangidoan ni opputa, naeng pabanghiton ma nian muse hasantionni oppu ta si Bursok Bolon------ naeng pajongjongon ma nian monumen/patungna di tanona/mualna di Mual Sibuhal-buhal, dohot singa-singa naung mago sian ruma parsattian na di Tambun Tonga-tonga. Porlu situtu do na ikkon surathonon sejarah ni Mual Sibuhal-buhal sada mual Pauseang sian Hula-Hula Sibarani, naboi dohonon sada keajaiban di hita, di na boi tubu sada mual dung diusehon oppu ta si Bursok Bolon aek nabinoanna sian Laguboti tu tano Sibutar, jala na tongtong haruar hurpotni eme sian mual i, na gabe sada tanda nungga gotilon be juma pauseang ni borini Raja i di Laguboti. Sada halongangan do i boi masa di Onan Runggu Samosir na marbariba tao dohot tano ni Laguboti.\nSongon si ingoton “ ditikki rapot dohot mameakkon batu ojahan ni tugui tetap do didok goarni opputta Sibursok Bolon. Hape dung jongjong tugu i disuratton ma goarna Tumpak Bolon Samosir, manang sian dia pe goar i dang binoto ise mangusulhoni. Ganup do pe hita na sorang jala na hea magodang di Tambun / Samosir marningot; ia molo sada keluarga tubuan anak baowa naso jadi dohonon si Bursok (si Ucok), alai ingkon si BARU do, alani goarni omputa namamopar par Tambun do si BURSOK. Jala molo adong dakdanak na hona sahit sibahut-bahuton manang magurbak hurumna, pintor didok natua-tua do, “Nunga mamolus omputa si Bursok Bolon, bahen hamu tambar ni i hapur, ai i do tonani Ompu i” Molo dibahen songon i pintor malum do tutu. Godang do pe hita na marningot i.\nDitariashon : Ama Gelmok Samosir ( Op. Tiffanny Samosir) Tambun\nAma Friska Samosir (Op. Lagoma Samosir) Tambun\nDisurathon : Beslon Samosir, M.Pd (A. Lewi Samosir) Pematangsiantar\nDiposting oleh Beslon Samosir di 06.52.00\nDiposting oleh Beslon Samosir di 05.55.00\nSAMOSIR BRAVO: Cari Uang di Internet\nDiposting oleh Beslon Samosir di 05.35.00\nASAL-USUL INGKON MANGALLANG HORBO GOK DI TANO TAM...


Ragam Ni Ulaon Pangolihon Anak/Pahutahon(pamuli) Boru | Raja Mandidang Sitorus\n« Pangantusion tu PARJUHUT DOHOT RUHUTNA\nPangantusion Ulaon di ALAP JUAL »\nRagam Ni Ulaon Pangolihon Anak/Pahutahon(pamuli) Boru\nMay 28, 2009 by Sampe Sitorus,SE (A. Hitado Managam)\nAngka on ma Ragam Ni Ulaon Pangolihon Anak/Pahutahon(pamuli) Boru na denggan diadopi parboru dohot paranak :\n( Note: molo mangalua dang di adopi parboru i – jala cenderung tu na so di restui do i).\nA. Mangembalhon Gajut :\nDi dok ma i tu na di restui perkawinanna alai dang adong dope adat diulahon. Diborhati do i denggan sian sisolhot ni parboru jala dialap denggan dohot sisolhot ni paranak. Diupa paranak ma i muse dijabuna. Mebat ma muse nasida tu bagas ni parboru, jala boi ma mangihuthon paradaton, alai tong dope marutang adat ibana.\nB. Manurun :\nDang sai sude pangoli namora jala dang tuk patupahon adat nabalga tu na naeng simatuana. Ala lomo do roha ni parboru di nanaeng helana ujungna dijabuna ma dibaen adat. Gok do adat i alai holan tutur nasumolhot ma dijou tarmasuk tulang. Diulosi do i denggan jala adong do hata ni sinamot. Dang maralaman ulaon i. Diboan nasida do jual tu hutana jala horong alap jual do goarna.\nC. Alap jual (Ulaon di parboru):\nMaralaman ulaon di jolo ni parboru alai paranak do paradehon parjuhutna, di parboru ma tanda hasuhuton (ima ihur-ihur) ala nasida bolahan amak, parboru do manjangkon sude sipir ni tondi na ro. (lebih detil baca tulisan Pangantusion Ulaon Alap Jual)\nD. Taruhon jual (ulaon di paranak)\nSomalna ninna najolo naung dihuta ni paranak do boruna ala naung mangalua manang mangembalhon gajut. Dibahen paranak ma ulaon adatna jala ro ma uduran ni parboru dohot sude sisolhotna tu huta ni Paranak mamboan sipirni tondi dohot dengke dibagas jual. Mardalan ma sisongon i tu angka na mangalua dohot na mangembalhon gajut.\nMolo tar dao do huta ni Parboru tu huta ni Paranak, paradeon ni Paranak ma Jabu parbornginan di nasida. Molo adong do Jabu ni Dongan Sabutuha ni Parboru di huta i, tarjumolo doi dihubungi Parboru asa adong inganan haborhatan nasida di huta i.\nIa adat pamuli boru Taruhon Jual manang didok doi RAMBU PINUDUN, namarlapatan doi sude: inganan, sipanganon, dohot sude haporluan ni pesta unjuk gabe tanggung jawab ni paranak. Ia parboru holan mamboan Dengke Simudur-udur dohot Ulos Herbang sipasahaton tu paranak. Paranak ma paradehon sude natupa di ulaon i jala sasintong na di nasida ma tanda hasuhuton (ima ihur-ihur).\nDialap manang ditaruhon jual, sipatupaon ni paranak do sibuhabuhai, alai molo naung hea muli do boru na marunjuk i, ndang sipatupaon be sibuhabuhai, ai tung na maiturun pe boru i, gabe sirang nunga naung dijalo huta ihur-ihur siboaboai. Molo adong pe na masa ditingki saonari on na so patupa sibuhabuhai ala na so haru diantusi be lapatan ni ulaon UNJUK (pataridahon/paunjukhon) (lebih detil baca tulisan Pangantusion Ulaon Taruhon Jual)\nAngka panuturion ni angka natua-tua.


LOMO do roha ni Jahowa asa dame dihilala angka naposoNa jala tongtong mardame. Molo taulahon on, tongtong ma adong hadameon di huria. Hadameon sisongon i mangkorhon na denggan do tu angka dongan di huria.\nUmpamana, adong datu di Madagaskar na mamparrohahon hadameon na dihilala Sitindangi Ni Jahowa. Didok ibana, ’Molo naeng mangihuthon sada agama, agama on do na huihuthon.’ Dung i, ndang olo be ibana gabe datu, dipature ma parsaripeonna, jala manomba Jahowa, Debata hadameon.\nDos songon baoa i, ganup taon marribu halak dohot tu huria jala mandapot hadameon naung leleng dilului. Tajaha di Bibel, adong do ”pangiburuon na paet dohot hatongkaron” na boi manegai paralealeonta di huria jala mambahen tubu parsoalan. (Jak. 3:14-16) Alai, adong do poda na denggan di Bibel na boi mangurupi hita pasidingkon parsoalan jala tongtong mardame dohot dongan sahaporseaon. Saonari, taida ma laba ni tudutudu on di pigapiga halak.\nPARSOALAN DOHOT CARA PASAEHON\n”Ndang boi ahu domu dohot sahalak donganta baoa na gabe dongan sakarejongku. Sada tingki, marsoal jala gogo ma soaranami.”—SI CHRIS.\n”Adong donganta borua na jotjot gabe donganku marbarita. Hape hea ma tompu disundati ibana asa unang saut hami marbarita. Dung i, ndang diantoi be ahu. Ndang huboto aha alana.”—SI JANET.\n”Martelepon ma ahu dohot dua donganku. Dung i, sada sian nasida paujungkon pangkataion. Hudok ma angka na so denggan taringot donganku na paujungkon pangkataion i tu donganku na sada nai. Hape ndang dipamate donganku na parjolo i dope teleponna.”—SI MICHAEL.\n”Di hurianami, adong perintis na marsoal. Sahalak perintis mamuruki perintis na asing. Parsoalan on mangkorhon na roa tu na asing.”—SI GARY.\nRa, ndang parsoalan na balga on. Alai, situasi sisongon on boi mambahen hansit roha ni sasahalak jala manegai hadameon di huria. Nang pe songon i, las do rohanta mangida dongan sahaporseaon na mangihuthon tudutudu sian Bibel jala mardame muse. Tudutudu na dia do di Bibel na mangurupi nasida?\n”Unang marbadai hamu di tongan dalan.” (1 Mus. 45:24) Dipasahat si Josep do poda on tu angka hahana tingki naeng mulak nasida tu huta ni amanasida. Molo sasahalak ndang boi mangarajai dirina jala muramura muruk, lam maol do pasaehon parsoalan. Na asing pe boi gabe muruk. Diboto si Chris, sipata maol do dihilala ibana marserep ni roha jala mangihuthon tudutudu. Lomo ma rohana marhamubaon jala mangangku sala tu donganna marsoal. Dung i, marsitutu ma si Chris asa unang muramura muruk. Ala diboto donganna i do na marsitutu si Chris marhamubaon, ibana pe mangulahon na sarupa. Saonari, nunga mardame nasida jala rap manomba Jahowa.\n”Sai na tarselak do angka sangkap molo soada tuptupan.” (Poda 15:22) Tingki ndang diantoi donganna be si Janet, diihuthon ibana do poda di ayat on. Mangkatai ma ibana tu donganta i. Disungkun ma atik boha adong pambahenan ni si Janet na mambahen hansit rohana. Mulana, songon na maila do nasida mangkatai taringot on. Alai ala lambok mangkatai, lumbang ma pangkilalaan ni nasida. Dipaboa donganta i, sala do pangantusionna tu si Janet taringot na masa di tingki naung salpu. Sasintongna, ndang adong pambahenan ni si Janet na mambahen hansit rohana. Mangangku sala ma ibana tu si Janet, mardongan ma muse nasida, jala rap manomba Jahowa.\n”Asa molo diboan ho sipelehononmu tu langgatan, dung i tarsingot roham disi di sogo ni roha ni donganmu dompak ho, tadingkon ma sipelehononmi di jolo ni langgatan i; laho ma ho jolo mardenggan dohot donganmi.” (Mat. 5:23, 24) Dilehon Jesus do poda on tingki pasahathon Jamita di Dolok. Dung didok si Michael angka na so denggan taringot donganta i, ganggu ma rohana. Lomo rohana asa pasaehon on jala padengganhon situasina. Dijumpangi ibana ma donganta i jala mangangku sala. Dung i, aha na masa? Didok si Michael, ”Burju do ibana jala disalpuhon do hasalaanki.” Mardongan ma muse nasida.\n”Masipauneunean jala masisesaan dosa ma hamu, jumpa marpangkurangi na sada dompak donganna.” (Kol. 3:12-14) Songon dia do taringot dua perintis na marsoal na dipaboa di artikel on? Diurupi sahalak sintua ma nasida asa mangantusi molo nasida nunga mambahen muruk dongan na asing, jala mambahen ndang tabo pangkilalaan ni na asing. Dipaingot ma nasida asa sabar maradophon na asing jala marsitutu mambahen dame di huria. Dijalo jala diulahon nasida do poda i. Saonari, nunga mardongan nasida jala rap marbarita.\nPoda na disurat di Kolosse 3:12-14 boi mangurupi hamu marserep ni roha, manalpuhon hasalaan, jala ndang sai mangingot parsoalan naung salpu. Songon dia do molo ndang tarjalo rohanta laho manalpuhon hasalaan ni sasahalak? Poda di Mateus 18:15 boi mangurupi hita. Di ayat on, nang pe Jesus paboahon taringot dosa na balga, alai dipatorang do na boi taulahon tingki adong parsoalanta tu dongan sahaporseaon. Marhite serep ni roha dohot burju ni roha, tajumpangi ma donganta i jala tapasae parsoalanta dohot ibana.\nGodang dope poda di Bibel na boi mangurupi jala manjujui hita mangasahon tondi parbadia. Alani i, adong ma di hita ”parbue ni Tondi”, songon ”holong dohot las ni roha, dame dohot lambas ni roha, habasaron, habasaon, haporseaon, halambohon dohot hatomanon”. (Gal. 5:22, 23) Pingkirhon ma on. Sada masin boi denggan mardalan molo dibahen miakna. Suang songon i, molo tapatudu parange na denggan na sian Jahowa, mura ma hita manalpuhon hasalaan ni na asing jala tongtong maraleale.\nPARANGE NA MARRAGAM MAMBAHEN HURIA MARLAS NI ROHA\nMarragam do parangenta ganup marsadasada jala marasingasing do pandapot dohot caranta mamboanhon diri. On boi mambahen hita marlas ni roha di paralealeonta. Alai, parangenta na marragam boi do mambahen gabe tubu parsoalan. Sahalak sintua naung marpengalaman mangalehon tudosan taringot on. Didok ibana, ”Sahalak parila boi do maol marsaor dohot sasahalak na burju tu sude halak. Ra, ndang parsoalan na balga on. Alai boi do on mambahen gabe tubu parbadaan.” Molo didok rohamuna, boi do angka halak na marasingasing parangena rap saulaon jala marsada? Taparrohahon ma taringot parange ni dua apostel. Umpamana si Petrus. Aha pe na adong di pingkiranna, i do na dipasahat. Molo si Johannes, sahalak parholong jala dipingkirhon do hatana andorang so dihatahon manang mangulahon sadasada ulaon. Imbar do parange ni si Petrus dohot si Johannes. Alai, rap saulaon do nasida manomba Jahowa. (Ul. 8:14; Gal. 2:9) Suang songon i ma hita saonari. Nang pe marasingasing parangenta, alai boi do hita marsada.\nAlai, songon dia do molo adong dongan sahaporseaonta na mangulahon manang mandok hata na mambahen hansit roha? Taingot ma, Kristus mate humongkop hita sude, jala ingkon tahaholongi do dongan sahaporseaonta. (Joh. 13:34, 35; Rom 5:6-8) Unang ma pintor didok hamu na so olo be hamu mardongan tu ibana. Alai sungkun ma dirimu, ’Na maralo do tu patik ni Jahowa na diulahon dongan sahaporseaonki? Tutu do marsangkap ibana naeng mambahen hansit rohangku? Manang, ala marimbar do parangenami umbahen na hansit rohangku? Asing ni i, adong do parangena na naeng hutiru?’\nUmpamana molo lomo roha ni donganmu sai mangkatai, hape hamu parsip, olo do hamu manogihon ibana marbarita jala mandapot parsiajaran sian i? Atik na umburju do ibana sian hamu. Diparrohahon hamu do las ni roha na boi tahilala molo mangurupi na matua, na marsahit, dohot na mangkaporluhon pangurupion? Adong do parsiajaran na dapotmuna sian ibana asa lam burju marroha? Na rumingkot, nang pe marimbar parangemuna dohot dongan sahaporseaon, alai ida ma parange ni nasida na denggan. Nang pe ndang gabe solhot hamu, alai boi do hamu gabe lam jonok. On ma na boi mambahen hadameon tu hamu dohot tu huria.\nDi abad na parjolo, adong dua donganta borua na margoar si Euodia dohot si Sintike. Mansai imbar do parange ni nasida, alai dijujui apostel Paulus do nasida ”asa marsada ni roha di bagasan Tuhan i”. (Plp. 4:2) Hita pe, lomo do rohanta rap manomba Jahowa dohot dongan sahaporseaon jala tongtong mardame di huria.\nUNANG PALOAS PARSOALAN I TONGTONG ADONG\nBoasa ingkon hatop tasalpuhon hansit ni rohanta tu na asing? Boi ma tapatudos hansit ni roha i songon ri na tubu di tongatonga ni porlak na godang bunga. Molo ndang tabutbut ri i, boi do i gabe rarat tu sude porlak i. Suang songon i, molo tongtong tapaloas hansit ni rohanta lam balga tu na asing, on mangkorhon na roa tu huria. Alai, molo tahaholongi do Jahowa dohot dongan sahaporseaon, tontu marsitutu do hita manjaga asa tongtong dame di huria.\nMolo serep rohamu jala marsitutu mardame tu na asing, ra longang do rohamu mangida pangkorhonna\nMolo marsitutu hita mardame tu na asing, ra longang do hita mangida pangkorhonna. Adong donganta borua na mangkilala sisongon on. Didok ibana, ”Huhilala, songon dakdanak do ahu dibahen dongan sahaporseaonku. Ndang lomo rohangku songon i. Ala lam balga hansit ni rohangku, hudok ma hata na pahansithon rohana. Ninna rohangku, ’Ala ndang diargai ahu, ahu pe songon i ma tu ibana.’”\nDung i, dirimangi donganta on ma pangalahona sandiri. Didok ibana, ”Dung huboto taringot pangalahongku na so denggan, jut ma rohangku mangida diringku. Huboto ma, porlu do ahu manguba pamingkirionku. Dung hutangiangkon taringot on, hutuhor ma hadiah na so pola arga tu donganta i jala hubahen ma surat mandok mangangku sala. Huhaol ma ibana jala satolop do hami asa unang mangingot parsoalannami. Dung i, ndang hea be hami marsoal.”\nSude do hita mangkalomohon hadameon. Alai, pangkilalaan na so tabo manang ginjang ni roha boi mambahen sasahalak ndang olo mardame. Jotjot do on masa di portibi on. Alai, dipangido Jahowa do asa tongtong dame jala marsada angka naposoNa. Ditogutogu Jahowa do si Paulus asa manurat tu halak Kristen laho marparange ”na tama hombar tu panjouon” naung dijalo nasida. Dijujui si Paulus do nasida asa ’martoruk ni roha situtu, marlambok jala marlambas ni roha, masihaehean di bagasan roha na holong! Ringgas mangaradoti hasadaon ni Tondi, pinadomu ni dame’. (Eps. 4:1-3) Mansai arga do hadameon na dihilala naposo ni Jahowa. Alani i, marsitutu ma hita manjaga asa tongtong dame di huria jala pasaehon sude parsoalan dohot dongan sahaporseaon.\nSi Paulus dohot si Barnabas —Marsada ni Roha Nang pe Marimbar\nHalak na kasar do si Paulus. Andorang so gabe halak Kristen, ”sai marsigorgor do roha ni si Saulus laho mangasangi dohot mamunu angka siihuthon Tuhan i”. (Ul. 9:1, Bibel siganup ari) Dipaboa si Paulus do pangkilalaanna mangida halak Kristen, ”Tung na tarlobi do lalaen ni rohangku.”—Ul. 26:11.\nDungkon tardidi, muba do si Paulus. Alai, diingot halak do songon dia parangena andorang so tardidi. Nang pe nunga gabe halak Kristen, adong dope donganta na ”mabiar mida ibana, ai ndang porsea nasida, naung gabe sisean ibana”.—Ul. 9:26.\nTingki laho si Paulus tu Jerusalem, ndang porsea angka dongan na disi tu ibana. Alai adong sahalak baoa sian Siprus na margoar si Josep na mangurupi ibana. Si Josep sahalak na dihaholongi jala diargai di huria. Digoari do ibana si Barnabas, na lapatanna ”Anak ni pangapulon”. (Ul. 4:36, 37) Songon dia do si Barnabas mangurupi si Paulus? Tajaha di Bibel, ”Si Barnabas do manjangkon ibana, ditogihon ma tu angka apostel i, laos dipajojor ma tu nasida, naung diida si Saulus Tuhan i di pardalananna dohot pangkataionnasida ro di pangkatindangkonna di Goar ni Jesus, uju na di huta Damaskus.” (Ul. 9:26-28) Dung ditangihon angka dongan na di Jerusalem hata ni si Barnabas, porsea ma nasida tu si Paulus jala disarihon ma ibana. Rap ma si Paulus dohot si Barnabas gabe misionaris.—Ul. 13:2, 3.\nDiargai si Barnabas do hiras ni roha dohot hajujuron ni si Paulus, ala ndang mabiar si Paulus mandok hata manang mangulahon na porlu diulahon. Mandok mauliate do si Paulus ala rap saulaon dohot si Barnabas, na burju jala denggan mamparrohahon na asing.\nAlai dipaboa di Bibel, hea do ”marbada” si Paulus dohot si Barnabas. Boasa marbadai nasida? Parsoalan ni nasida ndang alani parange na marimbar. Alai, ala ndang satolop nasida taringot si Johannes Markus na laho ditogihon asa rap sapardalanan dohot nasida.—Ul. 15:36-40.\nNang pe ndang satolop si Paulus dohot si Barnabas, alai rap saulaon do nasida. Dipasae nasida do parsoalan ni nasida. Alana di pudian ni ari, gabe rap sapardalanan do si Johannes Markus dohot si Paulus muse. (Kol. 4:10) Songon si Paulus dohot si Barnabas, marasingasing do parangenta. Nang pe songon i, las do rohanta ala rap manomba Jahowa.